title: Énosis

text: Kyproksen korkeakulttuuri ja sivistys oli keskittynyt suuresti voimakkaan ja kunnioitetun Kyproksen ortodoksisen kirkon piiriin. Samoin énosis-aatteen jatkumo säilyi kirkon ja sen papiston piirissä. Énosis-tavoitteet nousivat esiin yleensä aina ajoittain johonkin akuuttiin geopoliittiseen tilanteeseen liittyen, kuten vuonna 1878 Kreikan ja Turkin välillä käydyn kolmenkymmenen päivän sodan yhteydessä. Tuo sota johti Kreetan autonomiaan ja lopulta Kreikkaan liittämiseen vuonna 1912, jolloin énosis nousi jälleen puheenaiheeksi Kyproksella.


title: Énosis

text: Osa johtavista brittipoliitikoista kannatti énosista. Nelinkertainen pääministeri William E. Gladstone oli jo maaliskuussa 1880 sitä mieltä, että Kyproksen saari tulisi ennemmin tai myöhemmin luovuttaa Kreikalle. Samaa mieltä hän oli Kreetan suhteenkin. Vuonna 1907 Kyproksella vieraillut siirtomaista vastannut apulaisulkoministeri Winston Churchill sanoi Kyproksen lakiasäätävän elimen kreikkalaisedustajille, että "mielestäni on vain luonnollista, että Kyproksen kansa, joka on kreikkalaista alkuperää, pitää ajatusta yhdistymisestä heidän isänmaansa kanssa hartaasti, omistautuvasti ja intohimoisesti vaalittuna ihanteena. Tällainen tunne on esimerkki isänmaallisesta omistautuneisuudesta, joka niin jalosti on ominaista kreikkalaisella kansakunnalle; ja samalla luotan, että ne, jotka tuntevat itsensä eivät unohda, että heidän tulee myös kunnioittaa muiden ihmisten vastaavanlaisia tunteita. Sanon, että näkemykset, joita on ajettu eteenpäin ovat mielipiteitä, joihin Hänen Majesteettinsa hallitus ei tule suhtautumaan ilman kunnioitusta. Britannian linja kuitenkin oli se, että se tunnusti énosis-haaveet, mutta katsoi, etteivät ne vaaranna uskollisuutta brittivaltaa kohtaan ja sen hallinnon laillisuutta.


title: Énosis

text: Joulukuussa 1912 Kreikan pääministeri Elefthérios Venizéloksen johtama Balkanin sodan kreikkalainen rauhanneuvotteludelegaatio saapui Lontooseen. Venizélos kävi Kreikan Lontoon-konsulin John Stavridisin kautta keskusteluita Britannian valtiovarainministeri Lloyd Georgen ja laivastoministeri Winston Churchillin kanssa. Britit halusivat varmistaa laivastotukikohtansa Argostolin satamassa Jooniansaariin kuuluvassa Kefaloniassa ja muuttaa Kreikan laivastopolitiikkaa tarjoamalla vastineeksi Kyprosta. Neuvottelut kuitenkin kariutuivat, kun britit eivät suostuneet solmimaan entente-sopimusta Kreikan kanssa niin kauan kuin tämä oli sodassa. Pääministeri Herbert Henry Asquith ja ulkoministeri Edward Grey olivat antaneet hyväksyntänsä näille epävirallisille keskusteluille.


title: Énosis

text: Lopulta Turkin liityttyä ensimmäiseen maailmansotaan Saksan puolelle 5. marraskuuta 1914 Britannia liitti Kyproksen elimelliseksi osaksi imperiumiaan. Samoihin aikoihin David Lloyd George, Winston Churchill ja Edvard Grey päättivät tarjota Kyprosta Kreikalle vastineeksi ympärysvaltoihin liittymisestä, koska amiraliteetti ei ollut keksinyt Kyproksen saarelle kunnollista käyttöä. Kuitenkin hallituksen esittelyssä 20. tammikuuta 1915 Greyn ehdotus kaatui, kun sotaministeri H.H. Kitchener asettui sitä vastustamaan pitäen saarta tärkeänä huollon välietappina. Lokakuun 16. päivänä 1915 Britannian hallitus esitti Greyn kautta virallisen tarjouksensa Ateenan hallitukselle. Se tarjosi Kyprosta vastineeksi liittymisestä ympärysvaltoihin ja välittömästä sotilaallisesta avusta Bulgarian hyökkäyksen kohteeksi joutuneelle Serbialle. Tarjous peruttiin 22. lokakuuta Greyn kohdattua sisäpoliittista vastustusta hankkeelle. Samana päivänä tuli virallisesti julki myös Kreikan hallituksen kielteinen vastausta. Kreikka liittyi sotaan ympärysvaltojen puolella vasta vuonna 1917.


title: Énosis

text: Seuraavan kerran Kyprosta luvattiin Kreikalle 19. toukokuuta 1919 Clemenceau, Wilsonin, Lloyd Georgen ja Orlandon muodostamassa neljän neuvostossa, kun Lloyd George ilmoitti kannattavansa Kyproksen luovuttamista Kreikalle. Venizélos vetosi rauhankongressin yleisneuvostoon Kyproksen liittämiseksi Kreikan sotasaataviin. Myös Kyproksen Pariisin-delegaation muistiossa kannatettiin Kyproksen liittämistä Kreikkaan. Moni kyproksenkreikkalainen oli liittynyt sodan aikana brittiarmeijaan toivoen näin edesauttavansa Kyproksen liittämistä Kreikkaan. Helmikuussa 1919 Sosialistisen internationaalin konferenssissa Britannian työväenpuolueen johtaja Ramsay MacDonald ilmoitti hänen puolueensa kannattavan Kyproksen omavaltaisuutta ja ilmoitti pääministeriksi päästyään toteuttavansa tämän. MacDonald toimi pääministerinä vuonna 1924 ja vuosina 1929–1931, mutta hanke ei edennyt.


title: Énosis

text: Pariisin rauhanneuvotteluissa énosis ei edennyt ilmeisesti siksi, että Britannia katsoi tarvitsevansa vastapainoa Ranskan haltuunottamalle Levantin alueelle. Kyproksen strateginen sijainti Suezin kanavan edustalla sai Britannian hallituksen amiraliteetin kannalle. Kyproksen pelättiin luisuvan Ranskan käsiin, jos se luovutettaisiin Kreikalle. Lausannen sopimus vuonna 1923 vei kaikki Turkin vaateet Kyprokseen ja vuonna 1925 saari julistettiin kruununsiirtomaaksi.


title: Énosis

text: Vuonna 1931 kansainvälinen talouden lama oli koetellut Kyprosta. Kyproksenkreikkalaisten pettymys enosiksen toteuttamatta jäämisestä alkoi ilmetä. Talouden vapauttamista myös vaadittiin. Syksyllä 1931 siirtomaahallinto antoi Kyproksen lakiasäätävälle elimelle esityksen yli 100 puntaa vuodessa tienaavien virkamiesten palkkojen väliaikaisesta viiden prosentin verosta. Neuvosto ei hyväksynyt esitystä äänin 13–12. Vastustajina olivat kaksitoista kreikkalaista ja yksi turkkilainen. Vero kuitenkin pantiin täytäntöön ja konflikti alkoi. Kitionin piispa julisti Kyproksen ja Kreikan välisen liiton syntyneeksi ja 21. lokakuuta 1931 alkoivat täydet mellakat. Kuvernöörinvirasto poltettiin ja kreikkalaiset ottivat yhteen siirtomaajoukkojen kanssa. Täysimittainen kansannousu tukahdutettiin aseellisesti. Britannia jäädytti siirtomaaperustuslain, rajoitti oikeuksia ja karkotti kaksi piispaa ja kaksi kommunistijohtajaa. Sortotoimet johtivat siihen, että kommunistipuolue liittoutui kirkon kanssa énosis-tavoitteen taakse, minkä takia brittiviranomaiset kielsivät puolueen 1933.


title: Énosis

text: Vuosina 1926–1932 kyproksenkreikkalaisten vihaamana kuvernöörinä toiminut sir Ronald Storrs tunnusti silti kansannousun jälkeen, että Kyproksen kreikkalaisuus oli kiistämätöntä ja että väestö oli kreikkalaista. Kesällä 1931 vt. kuvernöörinä toiminut Herbert Henniker-Heaton oli jo 21. huhtikuuta 1931 sanonut, että "Kypros on ollut helleeninen 3000 vuotta". Vuosien 1882–1960 välisenä aikana Kyproksen väestöstä noin 80 prosenttia oli kreikkalaisia.


title: Énosis

text: Énosis-liikkeen kannatus kasvoi koko 1930-luvun ajan. Toisen maailmansodan sytyttyä 37 000 kyproslaista värväytyi vapaaehtoisena brittiarmeijaan, joka värväsi iskulauseella "Kreikan ja vapauden puolesta". Tästä huolimatta värväytyneistä peräti kolmasosa oli turkkilaisia, mikä tarkoitti turkkilaisten suhteellista yliedustusta vapaaehtoisten parissa.


title: Énosis

text: Toisen maailmansodan aikana ja erityisesti sen jälkeen enosiksen kannatus kasvoi. Myös turkkilainen puoli aktivoitui. Huhtikuun 18. päivänä 1943 perustettiin puolue nimeltä "Kyproksen saaren turkkilaisen vähemmistön järjestö" ("Kıbrıs Adası; Türk Azınlık Kurumu", KATAK). Riitojen jälkeen yksi KATAK:in perustajista tohtori Fazıl Küçük perusti 23. huhtikuuta 1944 oman puolueensa Kyproksenturkkilaisen kansallisen kansanpuolueen ("KMTHP"), joka yhdistyi KATAK:in kanssa Kyproksenturkkilaisen kansallisen liiton puolueeksi. Puolueiden yksi tärkeimmistä tavoitteista oli enosiksen estäminen.


title: Énosis

text: 29. elokuuta 1952 Kyproksen turkkilaiset saivat pettymyksekseen todeta, että Turkin ulkoasiainministeri Fuat Körylyn totesi lähetystölle, että ystävyys Kreikan kanssa jatkuu. Ystävyys Kreikan kanssa on välttämätöntä. Turkki kehotti kyproksenturkkilaisia kannustamaan brittihallinnon jatkumista Kyproksella, mutta avusti rahallisesti ja opettajin.


title: Énosis

text: Kyproksenkreikkalaiset veivät arkkipiispa Makarioksen johdolla kysymyksen Kyproksen asemasta Yhdistyneisiin kansakuntiin 1954. Kyproksenturkkilaisten valtuuskunta, jota johti Faiz Kaymak, kävi Britanniassa siirtomaaministeri Henry Hopkinsonin ja Turkissa presidentti Celal Bayarin luona. Hopkinsonin vakuutusten mukaan Kyproksesta ei koskaan voisi tulla itsenäistä valtiota. Turkki vihdoin 1955 osallistui Lontoon konferenssiin, jossa keskusteltiin Kyproksen tulevaisuudesta. Turkin ja kyproksenturkkilaisten mukaan brittien lähdön Kyprokselta tuli merkitä saaren liittämistä Turkkiin. Turkin armeijan erityisvirasto ÖHD järjesti 6.-7. syyskuuta 1955 hyökkäyksen Istanbulin kreikkalaisia vastaan korostaakseen enoksen vastaisuutta. Lontoon konferenssin tuloksena Turkki kannatti brittivallan jatkumista Kyproksella tai, mikäli britit poistuisivat, sitä, että Kypros liitettäisiin Turkkiin. Kreikka kannatti Kyproksen itsenäistymistä ja Britannia läsnäolonsa jatkamista, koska osapuolten välillä oli erimielisyyksiä.


title: Énosis

text: Kyproksenkreikkalaisten vetoomus YK:hon ei tuottanut tulosta, koska Britannia vastusti Kyproksen itsenäistämistä sen hallinnosta. Myöskään NATO:n voimakkain valtio Yhdysvallat ei pitänyt Yhdistyneiden kansakuntien käyttämistä ratkaisuvälineenä hyvänä siksi, että Neuvostoliitto oli Yhdistyneiden kansakuntien turvallisuusneuvoston pysyvä jäsen ja olisi saattanut näin vaikuttaa NATO-maiden Kreikan ja Turkin välisiin ratkaisuihin, minkä vuoksi Yhdysvaltain asenteen mukaan Kreikan ja Turkin olisi pitänyt sopia asia keskenään.


title: Énosis

text: Turkin kannalta ongelmaksi muodostui se, että Kyproksen itsenäistäminen olisi voinut johtaa kreikkalaisenemmistön vaikutuksesta myös itsenäistyneen Kyproksen valtion liittymiseen Kreikkaan, jolloin Kyproksen itsenäistyminen olisi ollut uhka kyproksenturkkilaisille. Kreikan ulkoasiainministeri Evángelos Avérof perusteli 25. lokakuuta 1958 Lawrence Dullerin kirjalla "Katkerat sitruunat", että Kyproksen kreikkalainen ja turkkilainen väestö ovat eläneet aina sovussa keskenään, eikä näin ollen Kyproksen itsenäistymisestä mahdollisesti seuraava énosis Kreikan kanssa olisi ongelma. Turkin ulkoasiainministeri Fatin Rysty Zorlu perusteli kantaansa Othellolla todeten: ”Kun tuota ajatellaan, niin turkkilainen meist' ois liian tyhmä, jos parhaan palan viimeseks jättäis”.


title: Énosis

text: Britannia alkoi vastustaa Kyproksen itsenäisyyttä ehdottamalla 16. joulukuuta 1956 Britannian siirtomaministeri Alan Lenox-Böydin ja Turkin pääministerin Adnan Menderesin käymien neuvottelujen perusteella Kyproksen jakamista turkkilaiseen ja kreikkalaiseen osaan kehottaen kyproksenturkkilaisia kannattamaan sitä. Britannian tarkoituksena oli saada kyproksenkreikkalaiset luopumaan enosiksen vaatimisesta ja ryhtyvän kannattamaan brittivallan jatkumista. Kyproksenturkkilaiset kävivät Britannian Ankaran suurlähettilään luona keskustelemassa taksimista, mihin hän oli todennut, etteivät britit aiokaan vielä lähteä Kyprokselta. Enonista vastustavaksi taktiseksi vedoksi tarkoitettu taksim (turkkia, tarkoittaa "jako") kuitenkin sai turkkilaisten piirissä kannatusta sen verran, että sen puolesta alettiin järjestää mielenosoituksia iskulauseella "Taksim tai kuolema".


title: Énosis

text: 1957 perustettiin TMT-vastarintaliike, jonka tehtävänä oli vastustaa kyproksenkreikkalaisia vainoamalla aluksi kyproksenkreikkalaisen PEO-ammattiyhdistysliikkeen turkkilaisjäseniä. 1958 TMT surmasi PEO:n johtohenkilöitä aiheuttaen samanlaista vastakkainasettelua kuin 1955 Turkin armeijan erityisvirasto ÖHD hyökätessään Istanbulin kreikkalaisia vastaan. PEO:n johtohenkilöitä kuoli. Etnisestä väkivallasta seurasi kahtiajako, joka ajoi NATO-maat Kreikan ja Turkin sodan partaalle keskenään.


title: Énosis

text: Kyproksenkreikkalaiset valmistautuivat sotaan kyproksenturkkilaisia vastaan. 1. huhtikuuta 1955 oli perustettu Kreikasta sen sisällissodassa 1943-1949 kommunistien vastaisesta taistelusta kokemusta hankkineen Kreikasta tulleen Geórgios Grívaksen ja arkkipiispa Makarioksen johdolla EOKA-järjestö taistelemaan brittien siirtomaahallintoa vastaa enosiksen toteuttamiseksi.


title: Énosis

text: Yhdysvalloille tärkeintä oli antikommunismi NATO-maissa, myös Kreikassa ja Turkissa. Päätettiin valmistella salassa Kyproksen itsenäisyys vuoteen 1960 mennessä. Takuu- ja liittosopimus, joka soi Kreikalle, Turkille ja Britannialle oikeuden valvoa itsenäistyvän Kyproksen asioita, toimi perustana itsenäistymisen valmistelulle. Lisäksi Kreikan pääministeri Kóstas Karamanlís ja Turkin pääministeri Adnan Menderes solmivat keskenään herrasmiessopimuksen, minkä mukaan Kreikka ja Turkki tukisivat molemmat NATO-maina Kyproksen hakemusta NATO:n jäseneksi sekä kannustaisivat itsenäistyvän Kyproksen johtoa kieltämään kommunistisen puolueen ja muun kommunistisen toiminnan.


title: Énosis

text: Lontoon ja Zürichin sopimuksilla 1959 päätettiin Kyproksen valtiosta, jolla Kyproksen väestöstä 18% muodostaneet kyproksenturkkilaiset olivat saavuttaneet enosta paremman aseman sekä pystynyt takaamaan Kyproksen länsisuuntautuneisuuden, mikä oli Turkille oleellista sen omien länsi-integraatiotavoitteiden kannalta. Yhdysvallat uskoi saavansa toimivan esimerkin mallista, millä entisestä siirtomaasta saadaan itsenäistyneenä valtionakin länsimielinen.


title: Énosis

text: Kyproksen tasavalta perustettiin yhtenäisvaltioksi, ei liittovaltioksi etnisten kyproksenkreikkalaisten ja kyproksenturkkilaisten kesken. Näin ollen etnisyyteen perustuvaa rakennetta mitätöityi yhtenäisvaltion säännöksissä, mikä mitätöi kyproslaisten eliittien asemaa eikä vastannut väestön käsityksiä.


title: Énosis

text: Vallanjako kuitenkin kiintiöitiin käytännössä siten, että Kyproksen presidentti oli kyproksenkreikkalainen ja varapresidentti kyproksenturkkilainen. Ministerineuvostossa oli seitsemän kyproksenkreikkalaista ja kolme kyproksenturkkilaista jäsentä, ja sen päätöksiin oli sekä presidentillä että varapresidentillä veto-oikeus. Perustuslain mukaan maan liittäminen Kreikkaan oli kiellettyä samoin kuin maan jakaminen sekä uusien valtioiden perustaminen.


title: Raketa (kantosiipialus)

text: Raketa-luokan kantosiipialukset eli "Projekti 340 -luokan alukset" olivat neuvostoliittolaisia pääasiassa jokiliikenteeseen valmistettuja matkustajaliikenteen kantosiipialuksia. Niitä valmistettiin myös Projekti 340E ja Projekti 340ME -tyyppisinä. Aluksia rakennettiin kaikkiaan 389 kappaletta Krasnoje Sormovo-telakalla Gorkissa (nyk. Nižni Novgorod) Venäjällä ja Morje-telakalla Feodosijassa Ukrainassa.


title: Raketa (kantosiipialus)

text: Ensimmäinen Raketa-luokan kantosiipialus "Raketa-1" valmistui Krasnoje Sormovon telakalla ja tuli liikenteeseen 1957. Se kulki Gorkista Kazaniin 420 km seitsemässä tunnissa. Ensimmäiset Raketat liikennöivät pääasiassa Moskovajoella. Viimeinen luokan alus valmistettiin 1976.


title: Raketa (kantosiipialus)

text: Aluksen päämoottori oli Zvezda M400-tyyppinen V12 -meridiesel, jonka teho oli tuhat hevosvoimaa. Polttoainetta moottori kulutti noin 165 kg tunnissa ja aluksen huippunopeus oli noin 32 solmua. Alusten toimintamatka oli noin 500 km, ja ne kykenivät kuljettamaan mallista riippuen 58–64 matkustajaa.


title: Raketa (kantosiipialus)

text:
Suomessa kuuluisin "Raketa" oli Jyväskylän ja Lahden kaupunkien omistaman Päijänteen Kantosiipi Oy:n (1962–1983) "Tehi", joka oli saanut nimensä Päijänteen Tehinselän mukaan. Alus kulki kesäisin Lahden ja Jyväskylän välillä. Tehissä oli päävoimanlähteenä alumiinikantinen V12-meridiesel, jonka teho oli 1 300 hevosvoimaa. Epäluotettava moottori vaihdettiin italialaiseen Ivecoon, jonka teho oli 1 050 hevosvoimaa, mikä antoi alukselle 33 solmun nopeuden.
Tehin kantosiivet poistettiin 1982. Iveco vaihdettiin Volvo Pentaan, jonka teho mahdollisti enää vain 12 solmun nopeuden kantosiivettömälle Tehille. Matkustajamäärä kuitenkin lisääntyi 64:stä 80:een.


title: Raketa (kantosiipialus)

text: Tehi on liikennöinyt sittemmin M/S Suvi-Tuuli-nimisenä Satakunnan Pyhäjärvellä; vuonna 2009 risteilyjä ei enää järjestetty. Kesään 2016 saakka M/S Suvi-Tuuli liikennöi Juojärvellä Savossa. Päijänteellä oli ollut 1800-luvun lopulla Tehi-niminen höyrylaiva. Kesällä 2017 alus siirtyi merelle aloittaen risteilyt Porvoosta uuden omistajansa Friendship Cruisesin palveluksessa.


title: Raketa (kantosiipialus)

text: Päijänteellä ennen kantosiipialus Tehiä oli ollut höyrylaiva Tehi, joka upposi Asikkalan kunnan vesialueella noin kuuden tai seitsemän metrin syvyyteen. Sitä alettiin nostaa elokuussa, ja matkustaja-aluksen uppoamiseen liittyvä meriselitys odotettiin esitettäväksi 18. elokuuta 1941. Aluksella oli matkustajia, joilta jäi omaisuutta uponneeseen alukseen.


title: Raketa (kantosiipialus)

text: Nykyään Suomen ainoa kantosiipialuksena edelleen toimiva tilausristeilijä on Royal Lines-yhtiön m/s "Rosetta", jonka kotisatama on Lahti. Alus on alun perin Morje-telakalla Feodosijassa 1963 valmistettu Raketa 314, jota käytettiin sen nimisenä Virossa. 1993 alus tuotiin Suomeen ja se rekisteröitiin "Raketa"-nimisenä. Vuosina 1995-2005 se toimi "Suvijet"-nimisenä, minkä jälkeen sitä tuli m/s "Rosetta".


title: Raketa (kantosiipialus)

text: Tehin tapaan myös Rosettan moottori on vaihdettu. Käyttövoimana on MAN 2842 LYE -dieselmoottori. Rosettan huippunopeus on 29–32 solmua. Lisäksi aluksen ohjaamo on peruskorjauksen yhteydessä siirretty kohti aluksen keulaa sen perästä.


title: Raketa (kantosiipialus)

text: Rosetta tekee vuonna 2009 räätälöityjä tilausristeilyjä Lahdesta


title: Lisäsukupuolirauhaset

text:
Lisäsukupuolirauhaset ) ovat uroksille ominaisia rauhasia, jotka tuottavat suurimman osan siemennesteestä. Lisäsukupuolirauhasiin kuuluvat eturauhanen, siemenjohtimen avartuma sekä parilliset bulbouretraalirauhaset ja rakkularauhaset. Lisäsukupuolirauhasten erite laskee joko virtsaputkeen suoraan tai siemenjohtimen kautta. Lisäsukupuolirauhasten esiintyminen eri lajeilla vaihtelee. Ihmisellä, sonnilla ja orilla ovat kaikki neljä lisäsukupuolirauhasta. Karjulta puuttuu siemenjohtimen avartuma ja kollilta siemenjohtimen avartuma sekä rakkularauhanen. Uroskoiralla on vain eturauhanen.
Lisäsukupuolirauhasten erite sisältää muun muassa fruktoosia, joka toimii siittiöiden ravinteena.


title: Brent Burns

text: William Brent Burns (s. 9. maaliskuuta 1985 Ajax, Ontario, Kanada) on kanadalainen jääkiekkopuolustaja, joka edustaa NHL:ssä pelaavaa San Jose Sharksia. Burns on Minnesota Wildin ensimmäisen kierroksen vuodelta 2003.


title: Brent Burns

text: Burns aloitti uransa OPJHL-liigan Couchiching Terriersissä kaudella 2001–2002. Seuraavaksi kaudeksi hän siirtyi OHL:ään Brampton Battalionin joukkueeseen. Burnsin näytöt juniorisarjoissa johtivat nopeasti NHL-varaukseen, kun Minnesota Wild varasi hänet vuoden jo 2003 varaustilaisuudessa. Juniorisarjoissa Burns pelasi oikeana laitahyökkääjänä, mutta vahvojen puolustajan ominaisuuksiensa vuoksi Minnesota sijoitti hänet onnistuneesti puolustajaksi. Tosin kaudelle Burns siirrettiin takaisin hyökkääjän paikalle.


title: Brent Burns

text: Burns solmi heti sopimuksen Wildin kanssa, joskin ensimmäinen kausi kului osittain joukkueen farmiseurassa AHL-liigan Houston Aerosissa. hän jäi pelaamaan Aerosiin, ja kun NHL lähti jälleen käyntiin kaudella oli Burns osa Wildin vakiokokoonpanoa. Hän pelasi Wildissa vuoteen 2011, jolloin siirtyi ennen kauden alkua San Jose Sharksiin.


title: Brent Burns

text: Burns solmi marraskuussa 2016 kahdeksanvuotisen sopimuksen San Jose Sharksin kanssa. Sopimuksen kokonaisarvo on 64 miljoonaa dollaria.


title: Brent Burns

text: Vuoden 2017 NHL:n tähdistötapahtumassa mitattiin Burnsin lyöntilaukauksen nopeudeksi 163,7 km/h, jolla hän hävisi parinaan laukoneelle Patrik Laineelle.


title: Brent Burns

text: Vapaa-ajallaan Burns on tunnettu eläinharrastuksestaan. Hänen kotiaan kutsutaan Burnsin eläintarhaksi lukuisten koirien, kissojen ja matelijoiden, pääasiassa käärmeiden, takia.


title: Brent Burns

text: Burns on edustanut Kanadan jääkiekkomaajoukkuetta MM-kilpailuissa vuosina 2008, 2010, 2011 ja 2015. Vuoden 2015 kisoissa Burns oli voittamassa maailmanmestaruutta ja valittiin turnauksen parhaaksi puolustajaksi ja tähdistökentälliseen.


title: Molly Ringwald

text: Molly Kathleen Ringwald (s. 18. helmikuuta 1968 Roseville, Kalifornia) on yhdysvaltalainen näyttelijä, laulaja ja tanssija. Hänet tunnetaan ehkä parhaiten kolmesta John Hughesin ohjaamasta elokuvasta, "Synttärit" ("Sixteen Candles", 1984), "Breakfast Club" (1985) ja "Pretty in Pink – vaaleanpunainen unelma" (1986).


title: Molly Ringwald

text: Ringwaldin äiti Adele Edith Frembd on kotiäiti ja kokki, ja hänen isänsä Robert Scott ”Bob” Ringwald on sokea jazzpianisti. Mollylla on kaksi sisarta Elizabeth ja Kelly.


title: Molly Ringwald

text: Ringwald avioitui Valery Lameignerén kanssa 28. heinäkuuta 1999, mutta he erosivat vuonna 2002. Ringwaldilla on kolme lasta aviomiehensä Panio Gianopouloksen kanssa: Mathilda Ereni (s. 2003) sekä kaksoset Adele Georgiana ja Roman Stylianos (s. 2009). Ringwald ja Gianopoulos menivät naimisiin Italiassa vuonna 2007.


title: Driftin’ Slim

text: Driftin' Slim (oik. Elmon Mickle, s. 24. helmikuuta 1919, Keo, Arkansas – k. 15. syyskuuta 1977, Los Angeles, Kalifornia oli yhdysvaltalainen yhden miehen orkesterina esiintynyt blueslaulaja, huuliharpisti ja kitaristi. Hän levytti Driftin' Slim nimen lisäksi myös omalla oikealla nimellään ja taiteilijanimellä Model "T" Slim. Hänen levyjään ovat julkaisseet muun muassa Modern, RPM, Blue Horizon, Styletone, Milestone, Kent, ja Flyright.


title: Driftin’ Slim

text: Nuori Mickle kiinnostui huuliharpun soittamisesta seurattuaan John Lee "Sonny Boy" Williamsonin ja Yank Rachellin esiintymistä. Sonny Boy opetti Micklelle huuliharpunsoiton alkeet. 1940-luvun puolivälissä hän keikkaili paikallisesti yhdessä Sonny Boy Williamson II:n ja rumpali Peck Curtisin kanssa. Vuonna 1951 hän perusti ensimmäisen yhtyeensä paikallisten soittajien Baby Face Turnerin ja Junior Brooksin kanssa. Samana vuonna ilmestyi ensimmäinen levy Modern-levymerkille: "My Little Machine"/"Down South Blues" (osa kopioista oli luultavasti nimellä Driftin' Smith).


title: Driftin’ Slim

text: Vuoteen 1957 mennessä Mickle oli muuttanut Los Angelesiin, jossa hän soitti yhden miehen yhtyeenä huuliharppua, rumpuja ja kitaraa. Hän levytti harvakseltaan sekä omalle että muiden levymerkeille. Yksi levyistä ilmeistyi nimellä "Elmon Mickle & His Rhythm Aces" ja yhden hän teki Ernie Pruittin kanssa.


title: Driftin’ Slim

text: 1960-luvun puolivälissä "folkbuumin" myötä Driftin' Slim "löydettiin uudelleen". Vuosina 1966–1967 hän julkaisi useita singlejä Model "T" Slim -nimellä. Vuosikymmenen lopulla ilmestyi myös Milestone-merkillä albumi Driftin' Slim & His Blues Band: "Somebody Hoo-Doo'd The Hoo-Doo Man". Vuosikymmenen vaihteessa sairastuminen lopetti Driftin' Slimin musiikkiuran.


title: Matti Warén

text: Matti Eliel Warén (28. marraskuuta 1891 Helsinki – 2. maaliskuuta 1955) oli suomalainen kuvataiteilija.


title: Matti Warén

text: Warén opiskeli Suomen taideyhdistyksen piirustuskoulussa, Ateneumissa 1909–1912 ja samaan aikaan Helsingin yliopiston piirustussalissa, missä Eero Järnefelt oli opettajana. Hän piirsi myös Académie de la Grande Chaumièressä ja Académie Colarossissa Pariisin matkalla 1914, jonka teki yhdessä opiskelutoverinsa Rudolf Koivun kanssa.


title: Matti Warén

text: Warén teki ensimmäisen opintomatkansa Pietariin ateneumilaisten kanssa 1911 ja toisen kerran 1912.


title: Matti Warén

text: Warén toimi lavastajana vuodesta 1920 ja piirustuksenopettajana oppikoulussa vuodesta 1923. Työ Kansallisteatterin vakituisena lavastajana jätti maalaamisen sivutyöksi vuoden 1927 jälkeen. Kansallisteatterin päälavastajana hän toimi 25 vuotta aina vuoteen 1951 saakka. Muotokuvien maalaamista hän jatkoi; niitä valmistui noin 80 kappaletta. Warénille myönnettiin Pro Finlandia -mitali vuonna 1953.


title: Matti Warén

text: Warenin isä Eliel Warén (1859–1928) oli piirilääkäri Saarijärvellä ja äiti Elina o.s. Ignatius (1867–1926) oli historioitsija ja senaattori Karl Ferdinand Ignatiuksen tytär. Perhe muutti Saloon 1907. Warén solmi vuonna 1918 avioliiton piirustuskoulutoverinsa taidemaalari Anni Brandtin kanssa.


title: Korean tasavallan vaakuna

text: Korean tasavallan vaakuna on Korean tasavallan kansallistunnus lipun, moton ja kansallislaulun ohella.


title: Korean tasavallan vaakuna

text: Se koostuu "taegeukista ()", jota ympäröi viisi tyyliteltyä terälehteä, sekä nauhasta, jossa lukee valtion virallinen nimi "Korean tasavalta" ("Daehan Minguk", 대한민국) Hangeul aakkosin. Yin-yang kuvaa rauhaa ja harmoniaa. Kullakin viidestä terälehdestä on oma merkityksensä ja ne viittaavat Korean kansalliskukkaan (malvakasveihin kuuluva "Hibiscus syriacus").


title: T-Model Ford

text: T-Model Ford (oik. James Lewis Carter Ford, 1924 Forest, Mississippi – 16. heinäkuuta 2013) oli yhdysvaltalainen blueslaulaja, kitaristi ja lauluntekijä.


title: T-Model Ford

text: T-Model Fordin syntymäajasta ei ole varmuutta. Hän on itse sanonut, ettei muista syntymävuottaan, mutta hänen perheensä ilmoitti kuoleman jälkeen, että hän olisi syntynyt vuonna 1924. T-Model Ford aloitti muusikon uransa vasta myöhemmällä iällä. Nuorempana hän työskenteli sahalla ja myöhemmin rekkakuskina. Hän oli myös vankilassa saatuaan kymmenen vuoden tuomion murhasta, mutta kärsi siitä vain kaksi vuotta.


title: T-Model Ford

text: Ford esiintyi aina 1990-luvulle asti lähinnä Mississippi Deltan alueella, mutta nousi laajempaa tietoisuuteen Fat Possum Records -levytystensä ansiosta. Hän soitti yhdessä rumpali Tommy Lee ”Spam” Milesin kanssa.


title: Viron taidemuseo

text: Viron taidemuseo () on Viron valtion taidemuseo. Museon ylijohtaja on Sirje Helme.


title: Viron taidemuseo

text: Viron taidemuseo perustettiin vuonna 1919, mutta vasta 1921 se sai pysyvän rakennuksen 1700-luvulla rakennettuun Kadriorgin palatsiin. Vuonna 1929 palatsi pakkolunastettiin taidemuseolta ja siitä tehtiin Viron tasavallan presidentin palatsi. Viron taidemuseo majoittui useisiin väliaikaisiin tiloihin, kunnes se muutettiin takaisin palatsiin vuonna 1946.


title: Viron taidemuseo

text: Kardriorgin palatsi suljettiin syyskuussa 1991, koska se oli hyvin heikossa kunnossa. Saman vuoden lopussa Viron hallitus päätti taata uuden Viron taidemuseorakennuksen rakentamisen Kadriorgiin. Sen valmistumiseen asti Ritarihuoneen talo Toompealla toimi Viron taidemuseon väliaikaisena rakennuksena. Siellä museo toimi vuosina 1993–2005.


title: Viron taidemuseo

text: Ensimmäiset Viron taidemuseon sivuosastot perustettiin 1970-luvun lopulla ja 1980-luvulla. Vuodesta 1995 kaikilla osastoilla on ollut omat lasten ja nuorten taidekasvatusohjelmat. Vuonna 1996 avattiin Rotermannin suolavaraston ensimmäisen kerroksen näyttelytila, jossa taidemuseo toimi vuoteen 2005 asti. Rakennuksessa toimii nykyisin Viron arkkitehtuurimuseo.


title: Viron taidemuseo

text: Restauroitu Kadriorgin palatsi avattiin kesällä 2000, ja siitä tuli Viron taidemuseon osa. Kadriorgin taidemuseossa on Viron taidemuseon ulkomaisen taiteen kokoelmat. Taidemuseon päärakennus on kuitenkin vuonna 2006 avattu Kumu.


title: Viron taidemuseo

text: Teoksia esitetään seuraavissa Tallinnassa sijaitsevissa taidemuseoissa:


title: Naurava kulkuri – Huumorinkukkia

text: Naurava kulkuri – Huumorinkukkia on Vesa-Matti Loirin kokoelmalevy, joka sisältää hänen hahmojensa humoristisia kappaleita. Se julkaistiin 4. kesäkuuta 2008.


title: Naurava kulkuri – Huumorinkukkia

text: Albumi ylsi Suomen virallisen listan sijalle 17, ja se pysyi listalla yhteensä 7 viikkoa.


title: Kyösti Skyttä

text: Urho Kyösti Uljas Skyttä (13. helmikuuta 1925 Viipuri – 11. lokakuuta 1982 Helsinki) oli suomalainen toimittaja ja kirjailija. Hän osallistui politiikkaan Liberaalisen Kansanpuolueen riveissä.


title: Kyösti Skyttä

text: Kyösti Skyttä syntyi karjalaiseen evakkoperheeseen. Sodan takia perhe muutti Imatralle. Sisukas poika kirjoitti sukunsa ensimmäiseksi ylioppilaaksi vuonna 1945. Hän pääsi opiskelemaan Helsingin yliopistoon ja valmistui valtiotieteen kandidaatiksi vuonna 1951. Hänestä tuli idearikas ja aktiivinen yhteiskunnallinen keskustelija. Hänen ensimmäinen kirjansa oli "Isänmaata etsimässä" (1961). Presidentti Kekkonen kirjoitti tällöin hänelle, että oli suurella mielenkiinnolla lukenut kirjan, joka oli ”kauttaaltaan rohkeaa, mutta lujalla loogisella pohjalla olevaa tekstiä...” - Myöhemmin Kyösti Skyttä piti tätä ensimmäistä kirjaa parhaimpanaan.


title: Kyösti Skyttä

text: Skyttä oli kiinnostunut koulusta ja kasvatuksesta. Radiokeskustelussa vuonna 1962 hän arvosteli koululaitosta siitä, että se tekee lapsista passiivisia. Suomen kasvatusopillisen yhdistyksen pääsihteerinä (1962-1967) hän vaikutti keskeisesti siihen, että Suomeen perustettiin kesälukioita vuodesta 1965 lähtien ja sen jälkeen erikoislukioita, ensimmäisenä Savonlinnan Taidelukio 1967 ja Kuopion musiikkilukio 1968. Hän puolusti vahvasti tasa-arvoisia koulutusmahdollisuuksia ja peruskoulu-uudistusta. Näistä hän kirjoitti Veikko Lepistön kanssa pamfletin "Heikot sortuu jo koulutiellä" vuonna 1972.


title: Kyösti Skyttä

text: Talvella 1968 Kirjayhtymä pyysi häntä kirjoittamaan kirjan Urho Kekkosen elämästä ja poliittisesta toiminnasta. Kirjat "Presidentin muotokuva I ja II" valmistuivat 1969 ja 1970 ja niistä otettiin hyvän menekin ansiosta useita painoksia. Taustalla oli laaja kirjallinen lähdeaineisto, jonka lisäksi tekstiä elävöittävät monien haastateltavien kertomat yksityiskohdat ja sattumukset. Myös Kekkonen suhtautui hankkeeseen suopeasti ja antoi valaistusta moniin asioihin.


title: Kyösti Skyttä

text: Kirjojen onnistuminen antoi Skytälle uskallusta tarttua kiperämpään asiaan ja jo vuonna 1971 hän sai valmiiksi kirjan sotasyylliseksi tuomitusta ja siihen asti paljolti vaietusta presidentti Risto Rytistä. Kirja "Ei muuta kunniaa" sai ansaittua huomiota ja siitä otettiin peräti kuusi painosta.


title: Kyösti Skyttä

text: Kyösti Skyttä oli kiinnostunut Skyttä-sukujuuristaan ja sai aikaan Sukuseura Skytät ry:n perustamisen. Suku on lähtöisin Jääsken ja Antrean pitäjien rajalla Oravalanjärven rannalla sijainneesta Oravalan kylästä, minne Skytät olivat tulleet 1600-luvun loppupuolella.


title: Käytöstapa

text: Käytöstavat ovat normeja, jotka kuvaavat tietyssä ihmisryhmässä oletettua käyttäytymisen tapaa.


title: Käytöstapa

text: Hyvät käytöstavat osoittavat henkilön olevan kohtelias, sivistynyt ja itsensä hallitseva. Ne ovat lakien kaltaisia siinä mielessä, että ne ohjaavat ihmisen käytöstä, mutta niiden rikkominen ei johda muuhun rangaistukseen kuin yleiseen paheksuntaan.


title: Käytöstapa

text: Käytöstavat vaihtelevat voimakkaasti kulttuurista toiseen. Yhteisiä tavoitteita ovat kohteliaisuus, rehellisyys ja toisen huomioonottaminen. Niihin pyritään kuitenkin eri tavoin.


title: Kullervo Kukkasjärvi

text: Kullervo Kukkasjärvi (9. toukokuuta 1938 Viipuri – 21. elokuuta 1983 Helsinki) oli suomalainen elokuvatuottaja ja -käsikirjoittaja.


title: Kullervo Kukkasjärvi

text: Kukkasjärvi toimi tuottajana ja käsikirjoittajana erityisesti monissa Risto Jarvan ohjaamissa elokuvissa. Hän näytteli myös pienissä sivurooleissa muutamassa elokuvassa. Osallistuminen Jarvan tieteiselokuvan "Ruusujen aika" kuvauksiin sytytti Kukkasjärvessä kipinän science fiction -harrastukseen, jonka tuloksena syntyi hänen ainoa romaaninsa "Aurinkotuuli" (WSOY, 1975). Timo Linnasalo ohjasi teoksen pohjalta samannimisen elokuvan 1980.


title: Kullervo Kukkasjärvi

text: Suomen elokuva-arkiston hallituksen puheenjohtajana Kukkasjärvi toimi 1978–1979.


title: Jörg Woithe

text: Jörg Woithe (11. huhtikuuta 1963 Berliini) on saksalainen entinen uimari ja olympiavoittaja, joka edusti urallaan Itä-Saksaa. Hänen päämatkojaan olivat 50, 100 ja 200 metrin vapaauinnit.


title: Jörg Woithe

text: Woithe voitti ensimmäisissä aikuisten kansainvälisissä arvokilpailuissaan, Neuvostoliiton pääkaupungissa Moskovassa järjestetyissä vuoden 1980 kesäolympialaisissa, 17-vuotiaana uransa suurimman saavutuksen; 100 metrin vapaauinnin olympiakullan. Loppukilpailussa Woithe peittosi ruotsalaiset Perit Holmertzin ja Johanssonin puolen sekunnin turvin. Kilpailut menivät Woithelta muutenkin melko hyvin, nimittäin Itä-Saksan 4 × 200 metrin vapaauintiviestijoukkue voitti olympiahopeaa isäntämaan jälkeen. Woithen saavutuksista Moskovassa on sittemmin liikkunut hieman kyseenalaisia huhuja. On väitetty, että Woithe olisi käyttänyt kiellettyjä aineita ennen kilpailuja, mutta väitteitä ei ole pystytty näyttämään toteen.


title: Jörg Woithe

text: Vuonna 1982 Woithe ui Erfurtissa 100 metrin vapaauinnin ensimmäisenä eurooppalaisena alle viidenkymmenen sekunnin (49,81). Samana vuonna järjestetyissä pitkän radan maailmanmestaruuskilpailuissa Ecuadorin Guayaquilissa, Woithe voitti maailmanmestaruuden 100 metrin vapaauinnissa ja pronssia 200 metrillä. Vuotta aikaisemmin silloisen Jugoslavian Splitissä järjestetyissä EM-kilpailuissa Woithe oli jo sijoittunut hopealle 100 metrin vapaauinnissa ja kolmanneksi 4 × 100 metrin sekauintiviestissä.


title: Jörg Woithe

text: Vuonna 1983 Roomassa järjestetyissä EM-kilpailuissa Woithe kahmi viisi mitalia, kolme hopeaa ja kaksi pronssia.Mitalit tulivat kaikista kolmesta viestistä, jälleen myös 100 metrin vapaauinnista sekä 200 metrin vapaauinnista. Seuraavana vuonna Los Angelesissä järjestettyihin olympialaisiin Woithe ei päässyt osallistumaan, sillä Itä-Saksa boikotoi kilpailuja yhdessä muun sosialistisen maailman kanssa.


title: Jörg Woithe

text: Bulgarian Sofiassa 1985 järjestetyissä EM-kilpailuissa Woithe voitti jälleen hopeaa 100 metrin vapaauinnissa. Aikaisempina vuosina Moskovassa Woithelle hävinnyt Johansson oli voittanut tämän EM-kilpailuissa, Sofiassa Woithen pudotti hopealle ranskalainen Stéphan Caron.


title: Jörg Woithe

text: Seuraavina vuosina Woithe voitti vielä kaksi mitalia; Madridissa 1986 pidetyissä MM-kilpailuissa Woithe oli osana Itä-Saksan 4 × 100 metrin vapaauintiviestin pronssijoukkuetta. Vuonna 1987 Ranskan Starsbourgissa järjestetyissä EM-kilpailuissa Woithe voitti uransa lopuksi ensimmäisen 50 metrin vapaauinnin Euroopan mestaruuden. Woithe lopetti vielä samana vuonna uintiuransa.


title: Jörg Woithe

text: Woithe teki urallaan yhden Euroopan ennätyksen, Münchenissä 1987 järjestetyssä Saksojen välisessä uintimaaottelussa Woithe ui 50 metrin vapaauinnin aikaan 22,47.


title: Landsbergin vankila

text: Landsbergin vankila () on vankila ja entinen kuritushuone, joka sijaitsee Landsberg am Lechin kylässä Kaakkois-Baijerissa Etelä-Saksassa 65 kilometrin päässä Münchenistä ja 34 kilometrin päässä Augsburgista. Sen suunnitteli Hugo Höfl käyttäen mallina panoptikon-vankilatyyppiä yhdistäen sen jugend-taidetyyliin.


title: Landsbergin vankila

text: Landsbergin vankila rakennettiin vuonna 1910 kaupungin läntiselle alueelle. Tunnetuin vanki oli Adolf Hitler joka joutui vankilaan oluttupavallankaappausyrityksen seurauksena vuonna 1924 ja vapautui kahdeksan kuukauden jälkeen saman vuoden joulukuussa. Landsbergissa Hitler saneli kirjansa "Taisteluni" sihteerilleen Rudolf Hessille.


title: Landsbergin vankila

text: Toisen maailmansodan jälkeen Landsbergin vankila oli Yhdysvaltain armeijan käytössä. Vuonna 1946 kenraali Joseph T. McNarney nimesi vankilan uudelleen nimellä ""War Criminal Prison Nr. 1"". Sinne vietiin tuomittuja sotarikollisia ja monia natsivirkailijoita. Viiden ja puolen vuoden aikana vankilassa teloitettiin hieman alle 288 sotarikollista joista 259 hirttämällä ja 29 ampumalla. 8. kesäkuuta 1952 annettiin Saksan liittotasavallan viimeinen kuolemantuomio.


title: Landsbergin vankila

text:
Yhdysvallat luovutti vankilan Baijerin oikeusministeriön käyttöön vuonna 1958 jolloin luovuttiin kuolemantuomioista sekä "War Criminal Prison No. 1"-nimestä..
Nykyään vankilassa on työtoimintaa ja erilaisia kuntouttavia toimintoja.


title: Bernhardt Häkli

text: Bernhardt Hjalmar Häkli (30. kesäkuuta 1890 Teisko – 17. maaliskuuta 1962 Teneriffa) oli suomalainen taidemaalari ja huonekalutehtaan johtaja.


title: Bernhardt Häkli

text: Häklin vanhemmat olivat kaakelinvalaja Juhana Häkli ja Anna Vilmi. Hän opiskeli Taideteollisessa keskuskoulussa 1907 ja 1910–1911. Häklin töitä oli ensimmäistä kertaa näytteillä 1916 ja hän osallistui Suomen Taiteilijain näyttelyihin vuosina 1916–1921.


title: Bernhardt Häkli

text: Häkli kuului Einar Reuterin vuonna 1920 perustamaan "Vapaat"-nimiseen taiteilijaryhmään johon kuuluivat myös Helene Schjerfbeck ja Ragnar Ungern. Ryhmä piti ensimmäisen yhteisnäyttelynsä marras-joulukuussa 1920 Salon Strindbergillä Helsingissä sekä toisen ja samalla viimeisen näyttelynsä maalis-huhtikuussa 1924 Gösta Stenmanin salongissa Helsingissä. Häkli jäi pois ryhmän toiminnasta perustettuaan 1925 oman huonekalutehtaan Lahteen.


title: Bernhardt Häkli

text: Häkli oli ollut aiemmin Mikko Nupposen perustaman "Oy Vihdin Puusepät"-huonekalutehtaan palveluksessa Lahdessa sekä "Vesalan Puusepäntehdas Oy":n johtajana. Vuonna 1919 hän perusti yhdessä liikekumppaniensa kanssa Lahteen "Lahden Puusepät Oy" nimisen huonekalualan yrityksen jossa hän toimi teknillisenä johtajana. Vuonna 1925 Häkli perusti oman yrityksensä nimeltä "Huonekalutehdas Häkli". Häkli pyrki käyttämään tehtaassaan mahdollisimman tehokkaita valmistusmenetelmiä ja hän suunnitteli myös itse osan tehtaan valmistamista huonekaluista.


title: Bernhardt Häkli

text: Häklin huonekaluyritys oli vuonna 1954 Suomen yhdeksänneksi suurin puusepänyritys. Sen alamäki alkoi 1950-luvun lopulla ja lopulta se meni vararikkoon 1964, pari vuotta Häklin kuoleman jälkeen.


title: TSG 1899 Hoffenheim

text: TSG 1899 Hoffenheim on saksalainen jalkapalloseura Sinsheimin Hoffenheimin kaupunginosasta.


title: TSG 1899 Hoffenheim

text: Seuran edeltäjä Turnverein Hoffenheim perustettiin vuonna 1899, mutta jalkapallojaos periytyy vuonna 1921 perustetusta seurasta Fußballverein Hoffenheim. Seurat yhdistyivät vuonna 1945 nykyiselle nimelle. Seuran edustusjoukkue pelasi 1990-luvun alkuun saakka alasarjoissa, kunnes seurassa aiemmin itsekin pelannut Dietmar Hopp tuli sen sponsoriksi. Hoppin sijoittamien kymmenien miljoonien eurojen avulla seura nousi 18 vuodessa kahdeksannelta sarjatasolta Bundesliigaan kaudeksi 2008–2009.


title: TSG 1899 Hoffenheim

text: Seuran noustua Bundesliigaan sen vanha Dietmar Hopp Stadion kävi liian pieneksi, joten seura pelasi syksyn 2008 Bundesliiga-ottelunsa Mannheimissa sijaitsevalla Carl-Benz-Stadionilla, kunnes sen uusi kotikenttä Rhein-Neckar-Arena valmistui tammikuussa 2009.


title: AMD Phenom

text: Phenom on AMD:n työpöytäkäyttöön suunnattu suoritinsarja, joka perustuu K10-arkkitehtuuriin tai AMD:n nimityksen mukaan AMD K10 -perheen arkkitehtuuriin. Ensimmäiset Phenom-suorittimet julkaistiin vuonna 2007


title: AMD Phenom

text: Kolmiytimiset versiot (8xxx-sarja, koodinimeltään "Toliman") tulivat hieman neliytimisten (9xxx-sarja, koodinimeltään "Agena") jälkeen. Phenomeista on tehty myös FX-versioita, joiden ero tavallisiin suorittimiin nähden on niiden kerroinlukottomuus.


title: AMD Phenom

text: AMD markkinoi Phenom-suorittimia ensimmäisinä aitoina neliytimisinä suorittimina (Intelin neliytimisissä on 2x2 sirua yhdessä kotelossa) ja kehui niiden huikeaa suorituskykyä. Suorittimien liitäntänä on AM2+-suoritinkanta, joskin ne ovat yhteensopivia vanhempienkin Socket AM2 -suoritinkantojen kanssa. Kaksiytimellisiä K10-suorittimia kutsutaan nimellä Athlon X2.


title: AMD Phenom

text:
Ennen Phenom-suorittimen julkaisemista niiden TLB-puskurissa () havaittiin vika. Suorittimet tuotiin kuitenkin "viallisina" markkinoille, ja vian kiertämiseksi julkistettiin bios-korjaus, joka poisti käytöstä jotain suorittimen ominaisuuksia hidastaen suorittimien toimintaa noin 10 prosentilla. Myöhemmin ilmestyi suorittimen kolmas versio, jossa ongelma oli korjattu.
Phenom II on AMD:n suoritinmallisarja. AMD Phenom II -suorittimia on tarjolla 2 - 6-ytimisinä malleina. Phenom II seuraa mallina Phenomia. Phenom II julkaistiin marraskuussa 2008 AM2+-suoritinkantaisena Phenomin tavoin. Helmikuussa 2009 julkaistiin DDR3-muisteja tukevalla AM3-suoritinkannalla valmistettavat mallit. Huhtikuussa 2010 julkaistiin AM3-kantaisia Phenom II X6-siruja. Uudet X6-sirut sisältävät myös turbo-toiminnon.


title: AMD Phenom

text: Phenom II sisältää suuren, 6 Mt kokoisen L3-välimuistin. Toinen suorituskykyä lisäävä muutos on Cool 'n Quiet -toiminnon muuttaminen siten, ettei sen käyttö enää aiheuta käyttöjärjestelmästä johtuvia suorituskykyongelmia.


title: AMD Phenom

text: AM3-kantaiset Phenom II -suorittimet ovat taaksepäin yhteensopivia AM2+-kantaisten emolevyjen kanssa. Phenom II:n muistiohjain tukee DDR2 ja DDR3 -muisteja. DDR3-muisteja voidaan käyttää kuitenkin vain AM3-kantaisen emolevyn kanssa.


title: AMD Phenom

text: Phenom II -suorittimia on neljää eri mallia. 1000 ja 900-sarja on kaikki ominaisuudet sisältävä lippulaiva. Muut mallit ovat osittain karsittuja versioita. Ytimien tuotantoprosessissa osa ytimistä tulee ulos vajaatoimisina, mutta näitä ytimiä voidaan hyödyntää esimerkiksi käyttämällä niitä kolmeytimisinä tai vähemmällä L3-välimuistilla. Osa 500- ja 700-sarjojen suorittimista on "rampautettu" tahallisesti, jotta edullisempien suorittimien kysyntä voidaan tyydyttää. Näin ollen osasta näistä prosessoreista voidaan ohjelmallisesti kytkeä lukittuja ytimiä uudelleen käyttöön.Phenom II -suorittimet ovat ylikellottuneet jopa yli kaksikertaa alkuperäistä suurempiin kellotaajuuksiin.


title: AMD Phenom

text: Suomalainen Sami "Macci" Mäkinen onnistui kellottamaan Phenom II X4 940 -suorittimen 6,5 GHz -nopeuteen. Ennätys tehtiin CES-messuilla Las Vegasissa tammikuussa 2009 käyttämällä apuna nestemäistä typpeä ja nestemäistä heliumia. LimitTeam-niminen ryhmä puolestaan paransi tulosta Phenom II X4 955 -suorittimella, joka kellotettiin 7,1 GHz nopeuteen.


title: Arnold Ridley

text: Arnold Ridley, OBE (7. tammikuuta 1896 – 12. maaliskuuta 1984) oli brittiläinen näyttelijä ja näytelmäkirjailija.


title: Arnold Ridley

text: Ridley syntyi Bathissa. Hän haavoittui ensimmäisessä maailmansodassa. Tunnetuimman näytelmänsä "The Ghost Train" hän kirjoitti 1923. Näytelmästä on tehty lukuisia elokuvasovituksia, joista tunnetuin lienee vuonna 1941 valmistunut koomikko Arthur Askeyn tähdittämä versio.


title: Arnold Ridley

text: Parhaiten Ridley kuitenkin muistetaan sotamies Charles Godfreyn roolista BBC:n tilannekomediasarjassa "Ruutiukot".


title: Arnold Ridley

text: Vuonna 1982 Ridleylle myönnettiin Brittiläisen imperiumin ritarikunnan upseerin (OBE) arvonimi. Ridley kuoli Lontoossa 88 vuoden ikäisenä.


title: Hallikirkko

text: Hallikirkko on useampilaivainen pitkäkirkko, jonka sivulaivat ovat yhtä korkeat tai lähes yhtä korkeat kuin keskilaiva. Sivulaivojen korkeus erottaa hallikirkon basilikasta, jossa keskimmäinen laiva on aina selvästi sivulaivoja korkeampi. Hallikirkossa keskilaiva saa valonsa sivulaivojen ikkunoista. Hallikirkkoja rakennettiin jo romaanisella ajalla, mutta ne yleistyivät etenkin gotiikan aikana.


title: Stammheimin vankila

text: Stammheimin vankila () on vankila Stuttgartissa, Baden-Württembergissä Saksassa.


title: Stammheimin vankila

text: Vankila sijaitsee Pohjois-Stuttgartissa Stammheimin esikaupunkialueella suuren asutuskeskuksen vieressä. Vankila on huipputeknisesti rakennettu, ja siellä on erittäin tiukka vartiointi- ja turvallisuustaso. Vankila rakennettiin vuosina 1959–1963 ja se otettiin käyttöön vuonna 1964.


title: Stammheimin vankila

text: Stammheimin vankilasta tuli terroristijärjestö Punaisen armeijakunnan jäsenien pidätys- ja tutkintovankila. Myös tuomiot annettiin Stammheimin oikeussalissa, joka sjaitsee vankilan itäpäässä. Tuomioiden jälkeen monet terroristijärjestön jäsenet istuivat vankilassa. Myös Saksan vaarallisempia rikollisia sekä talousrikollisia on ollut vankilassa pidätettyinä.


title: Stammheimin vankila

text: Uudet vankilapaikat terroristeille rakennettiin vuonna 1975, ja se oli yksi maailman tiukimmin vartoiduista vankiloista. Vankila on linnoitusmainen ja sinne on liki mahdotonta viedä mitään aseita tai työkaluja esimerkiksi pakoa varten.


title: Stammheimin vankila

text: Vankilassa vangittuna olleet Punaisen armeijakunnan johtohahmot tekivät itsemurhan tai yrittivät sitä, mutta näitä itsemurhia on myös epäilty murhiksi. Kts. Punainen armeijakunta ja Stammheimin oikeudenkäynti ja vankeus


title: Stammheimin vankila

text: Baden-Württembergin hallitus ilmoitti elokuussa 2007, että osavaltio aikoo purkaa vankilasiiven, jossa Punaisen armeijakunnan jäseniä pidettiin vankina 1970-luvulla. Myös vankilan lähistöllä olevat kerrostalot puretaan, sillä uutta vankilasiipeä pitäisi laajentaa purettujen talon viereen.


title: Nartheks

text: Nartheks (tai narthex) on basilikassa atriumin ja runkohuoneen välinen katettu eteishalli.


title: Nartheks

text: Alun perin nartheks oli tila, joka ei kuulunut varsinaiseen kirkkorakennukseen. Se oli tarkoitettu seurakuntaan kuulumattomille ihmisille, jotka eivät saaneet astua kirkkoon, mutta saivat seurata nartheksista jumalanpalvelusta. Nartheks saattoi olla joko kirkkorakennuksen esipiha tai katettu eteinen.


title: Nartheks

text: Sittemmin nartheks menetti alkuperäisen tehtävänsä, kun myös muut kuin seurakuntalaiset saivat astua kirkkoon. Kirkkoarkkitehtuurissa kuitenkin rakennettiin edelleen kirkkoihin eteistila.


title: Saurmag II

text: Saurmag II (, nimen latinisoitu muoto "Sauromaces") oli Iberian (paikallisesti Kartlin eli itäisen Georgian) kuningas Khosroiani-dynastiasta vuosina 361–363 ja diarkki vuosina 370–378. Georgialainen historiallinen perinne ei hänestä kerro, mutta hänet mainitaan Rooman valtakunnan 300-luvun historioitsijan Ammianus Marcellinuksen teksteissä.


title: Saurmag II

text: Saurmag näyttää nousseen valtaistuimelle Mirian III:n, Iberian ensimmäisen kristityn kuninkaan, kuoleman jälkeen vuonna 361 ja harjoittaneen Roomaa kannattavaa politiikkaa. Vuonna 363 persialainen sassanidikuningas Sapor II syrjäytti hänet ja asetti hänen paikalleen Varaz-Bakur I:n. Iranilaisten sekaantuminen Kaukasuksen asioihin sai lopulta aikaan Rooman vastaiskun, ja myöhemmin vuonna 370 Rooman keisari Valens lähetti alueelle kaksitoista legioonaa – noin 12 000 miestä – Terentiuksen johdossa palauttamaan Saurmagin valtaan Iberian Armeniaan ja Lazicaan rajautuvissa läntisissä pronvisseissa. Varaz-Bakurin seuraajan Mirdat III:n sallittiin jäädä hallitsemaan kuningaskunnan koillisosaa. Sapor ei tunnustanut sopimusta ja piti sitä syynä sodalle, aloittaen uudelleen sotatoimet Roomaa vastaan vuoden 371 alussa. Kuitenkin vuoteen 378 mennessä goottisota sai Rooman hylkäämään Saurmagin; hänen hallintonsa lienee hajonnut Iberian siirtyessä kokonaan tai osittain sassanidien vasallivaltioksi.


title: MiniDVD

text: MiniDVD tarkoittaa kahta asiaa:


title: MiniDVD

text: MiniDVD on 8 senttimetriä halkaisijaltaan oleva DVD-levy, johon pystyy kirjoittamaan 1,4 tai 2,8 gigatavua (yksipuolinen/kaksipuolinen levy) dataa tai videoa.


title: MiniDVD

text: MiniDVD:itä käytetään muun muassa nykyaikaisten videokameroiden tallennusvälineinä. Tallennusajat vaihtelevat 20–60 minuutin välillä riippuen tallennusformaatista.


title: MiniDVD

text: MiniDVD (myös cDVD) -tallennustekniikalla kirjoitetaan CD-R- tai CD-RW-levylle DVD-Video-formaattia. Levyä voidaan toistaa DVD-soittimessa. Hyvälaatuista MiniDVD-kuvaa mahtuu levylle noin 20 minuuttia.


title: MiniDVD

text: MiniDVD:n ongelmina nähdään muun muassa se, että kaikki DVD-soittimet eivät tue sitä, ja tallennetulle levylle ei mahdu kuin rajallinen määrä videota. Videon tallentamista CD-levylle suositellaan esimerkiksi Video-CD -formaattiin, joita pystyy toistamaan useimmilla DVD-soittimilla.


title: Beetalaktoglobuliini

text: Beta-laktoglobuliini eli β-laktoglobuliini eli BLG on lehmän ja usean muun nisäkkään yleisin heraproteiini. ß-Laktoglobuliinia ei esiinny ihmisen maidossa .


title: Beetalaktoglobuliini

text: Kooltaan β-laktoglobuliini on kohtalaisen pieni proteiini, noin 18,4 kDa. ß-Laktoglobuliinille on tyypillistä, että se esiintyy taskumaisena rakenteena. Proteiini kykenee sitomaan erilaisia yhdisteitä kuten kalsiumioneja sekä rasvahappoja ja vitamiineja. Proteiinia tutkitaankin mahdollisena biologisten aineiden kuljettajamolekyylinä . β-Laktoglobuliini on syynä useimpiin maitoallergioihin .


title: Varaz-Bakur I

text: Varaz-Bakur I (tai Aspacures II, ) oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 363–365.


title: Varaz-Bakur I

text: Hänen nimensä Aspacures, jonka kirjasi muistiin samaan aikaan elänyt historioitsija Ammianus Marcellinus (XXVII 12. 16), on ilmeisesti latinisoitu versio myöhempien, varhaiskeskiaikaisten georgialaisten kronikoiden nimistä Varaz-Bakur tai Varaz-Bakar. Ammianuksen mukaan Varaz-Bakurista teki Iberian kuninkaan persialainen sassanidihallitsija Sapor II, kun hänen vanhempi veljensä Saurmag II oli syrjäytetty valtaistuimelta. Georgialaisen kronikoitsijan Leonti Mrovelin kuvaus hänestä "hurskaudettomana miehenä ja uskon vihaajana" on tässä mielessä merkittävä: tuohon aikaan se merkitsi zarathustralaisia sympatioita ja viittaa myös hänen Persiaa kannattavaan poliittiseen suuntautumiseensa. Leonti kertookin seuraavaksi, että hänestä tuli Persian vasalli.


title: Krasnoje Sormovo

text: Krasnoje Sormovo () on Venäjän Nižni Novgorodissa sijaitseva telakka, joka tunnettiin aikaisemmin nimellä Tehdas N:o 112. Alun perin yritys perustettiin 1849 valtiontilauksia varten. Yritys on valmistanut jokipursia, aluksia ja myös sukellusveneitä. Nykyisen osakeyhtiömuotonsa se sai 1994, kun valtionyhtiöitä yksityistettiin ajan talouspolitiikan hengessä markkinatalouden muodostamiseksi.


title: Krasnoje Sormovo

text: Toisen maailmansodan aikana konepaja valmisti mm. ensimmäisiä T-34/76-panssarivaunuja. Sittemmin telakka on valmistanut hinaajia ja Volgoneft-luokan jokitankkialuksia.


title: Krasnoje Sormovo

text: Yhtiö tekee laivanrunkoja, asennustöitä, työstötöitä ja valimotöitä. Lisätoimintoina siihen liittyvät kunnostus- ja koneenrakennustyöt, kaasuenergialaitos ja kuljetusvälineiden rakentaminen.


title: Krasnoje Sormovo

text: Merkittävimpiä tuotteita ovat kuljetuskyvyltään 5 500 tn merijokitankkialukset ja 6000 tn:n kuivarahtialukset. Yhtiö suunnittelee valmistavansa tutkimus- ja tuotantoporauslauttoja sekä niiden tukialuksia.


title: W. C. Handy

text: William Christopher Handy (16. marraskuuta 1873 Florence, Alabama – 28. maaliskuuta 1958 New York) oli yhdysvaltalainen bluessäveltäjä ja -muusikko. Handyä pidetään yhtenä vaikutusvaltaisimmista amerikkalaisista lauluntekijöistä ja häntä kutsutaan (ja hän kutsui itseään) usein ”bluesin isäksi” (”Father of the Blues”).


title: W. C. Handy

text: Handy ei ollut ensimmäinen, joka julkaisi musiikkia bluesin muodossa, mutta hän toi bluesin paikallisesti suositun musiikkilajin Mississippi Deltalta kansalliseen tietoisuuteen. Hän oli koulutettu mies, joka hyödynsi paljon kansanmusiikkia omissa sävellyksissään.


title: W. C. Handy

text: Handy syntyi Alabamassa Charles Bernard Handyn ja Elizabeth Brewerin perheeseen. Isä oli Guntersvillen pienen kirkon pappi. Vuoden 1941 omaelämäkerrassaan "Father of the Blues" Handy kertoi syntyneensä isoisänsä William Wise Handyn rakentamassa hirsimökissä. William Wise Handy oli Afrikkalaisen metodisti-episkopaalisen kirkon pastori. Handyn syntymäkoti Florencessa on säilynyt ja kunnostettu. Myös W. C. Handy oli uskovainen mies, jonka musiikkityyliin kirkkomusiikilla oli oma vaikutuksensa.


title: W. C. Handy

text: W. C. Handy työskenteli puuseppänä, suutarina ja rappaajana ja osti ensimmäisen kitaransa, jonka oli nähnyt paikallisen kaupan ikkunassa, salaa vanhemmiltaan. Hänen isänsä pakotti pojan palauttamaan kitaran kauppaan ja ilmoitti hänet urkukursseille. Tätä ei kestänyt pitkään vaan Handy alkoi harjoitella kornetinsoittoa.


title: W. C. Handy

text: Handy liittyi paikalliseen bluesyhtyeeseen salaa vanhemmiltaan ja osti yhtyetoveriltaan kornetin, jonka kanssa harjoitteli kaiken vapaa-aikansa. Koulussa hän oli erinomainen oppilas. Syyskuussa 1892 Handy matkusti Birminghamiin, jossa hän läpäisi opetuskokeen. Hän otti vastaan opettajan paikan Birminghamissa, mutta huomasi pian työn olevan huonosti palkattua. Hän jätti opettajan työnsä ja aloitti putkitehtaalla lähellä Bessemeria.


title: W. C. Handy

text:
Vapaa-ajallaan Handy organisoi pienen kielisoitinorkesterin ja opetti muusikoille kuinka lukea nuotteja. Hän muodosti kvartetin nimeltä ”Lauzetta Quartet”. Ryhmä päätti osallistua Maailmannäyttelyyn Chicagossa ja maksaakseen matkansa he tekivät kaikenlaisia töitä ennen saapumistaan Chicagoon. Saavuttuaan kaupunkiin he saivat tietää näyttelyn siirtyneen vuodella eteenpäin. Sen jälkeen kvartetti matkasi St. Louisiin, jossa he totesivat työolosuhteiden olevan huonot. Lauretta Quartet hajosi ja Handy muutti Evansvilleen, Indianaan.
Evansvillessä Handyn onni kääntyi. Hän liittyi suosittuun yhtyeeseen, joka kiersi esiintymässä naapurikaupungeissa ja osavaltiossa. Hän tapasi Hendersonissa, Kentuckyssa Elizabeth Pricen, jonka kanssa avioitui 19. heinäkuuta 1896. Handyn musiikilliset seikkailut jatkuivat: ensin hän lauloi ensimmäistä tenoria leikarinäytöksessä, sitten hän muutti Alabamaan, jossa toimi orkesterinjohtajana, kuoronjohtajana, kornetistina ja trumpetistina. 23-vuotiaana hänestä tuli Mahara's Colored Minstrels -ryhmän johtaja.


title: W. C. Handy

text: Mahara's Minstrelsin kanssa Handy kiersi kolme vuotta kuuden dollarin viikkopalkalla esiintyen Chicagossa, Teksasissa, Oklaholmassa, Georgiassa, Floridassa ja Kuubassa. Paluumatkalla Kuubasta yhtye pysähtyi Huntsvillessä Alabamassa, johon Handy vaimoineen päätti asettua asumaan.


title: W. C. Handy

text: 29. heinäkuuta 1900 syntyi pariskunnan ensimmäinen kuudesta lapsesta (tytär Lucille). Samoihin aikoihin Alabama Agricultural and Mechanical College for Negroes -koulun (nykyisin Alabama Agricultural and Mechanical University) johtaja William Hooper Councill pyysi Handya opettajaksi mustille tarkoitettuun oppilaitokseensa. Hän otti vastaan viran syyskuussa ja opetti koululla vuosina 1900–1902.


title: W. C. Handy

text: Vuonna 1903 hänelle tarjottiin clarksdalelaisen mustien yhtyeen Knights of Pythiaksen johtajan tehtävää. Handy hyväksyi tarjouksen ja pysyi yhtyeessä kuusi vuotta.


title: W. C. Handy

text: W. C. Handy odotti vuonna 1903 Tutwilerissä Mississippi Deltassa junaa ja kuuli mustan kitaransoittajan laulavan bluesia eräällä rautatieasemalla. Tätä pidetään ensimmäisen konkreettisena tietona bluesmusiikista.


title: W. C. Handy

text: Vuonna 1909 Handy muutti yhtyeineen Memphisiin, jossa he asettuivat Beale Streetille. Handy sävelsi samana vuonna paikalliselle pormestariehdokkaalle Edward Crumpille kampanjalaulun ”Mr. Crump”. Handy teki kappaleesta vuonna 1912 uuden version nimellä ”Memphis Blues” ja siitä tuli suosittu. Hän myi sen oikeudet sadalla dollarilla. Vuonna 1914 40-vuotiaana hän sävelsi kuuluisimman kappaleensa ”St. Louis Blues” ja alkoi itse julkaista omia sävellyksiään. Vuonna 1916 syntyi yksi Handy-klassikko lisää: ”Beale Street Blues”. Vuonna 1917 W. C. Handy muutti New Yorkiin.


title: W. C. Handy

text: Handy oli ensimmäisiä menestyneitä mustia musiikinjulkaisijoita. Omien kappaleidensa lisäksi hän julkaisi myös muiden mustien säveltäjien tuotoksia. Vuonna 1922 Handy perusti levy-yhtiö Handy Record Companyn. 1920-luvun alkupuolella hän myös sokeutui silmäsairauden vuoksi ja näin joutui keskittymään julkaisu- ja sävellystoimintaan.


title: W. C. Handy

text: Vuonna 1926 Handy toimitti blueshistoriikin "Blues: An Anthology—Complete Words and Music of 53 Great Songs", joka oli lajissaan ensimmäisiä. Bessie Smith ja Louis Armstrong levyttivät Handyn ”St. Louis Bluesista” kuuluisan version tammikuussa 1925 – siitä tuli niin suosittu, että Kenneth W. Adams ohjasi RCA:lle samannimisen elokuvan, jonka pääosassa oli Handyn ehdotuksesta Bessie Smith.


title: W. C. Handy

text: Handy julkaisi kirjat "Negro Authors And Composers of the United States" (1935) ja "Unsung Americans Sung" (1944). Hänen omaelämäkertansa "Father of the Blues" julkaistiin vuonna 1941.


title: W. C. Handy

text: Handyn vaimo Elizabeth kuoli vuonna 1937. Handy meni vuonna 1954 80-vuotiaana naimisiin Irma Louise Loganin kanssa. Vuotta myöhemmin hän sai sydäninfarktin ja joutui pyörätuoliin. Handyn 84-vuotispäivillä Waldorf-Astoriassa oli paikalla yli 800 vierasta.


title: W. C. Handy

text: Handy kuoli 84-vuotiaana bronkopneumoniaan. Yli 25 000 ihmistä osallistui hänen hautajaisiinsa. Handy haudattiin Woodlawnin hautausmaalle Bronxiin.


title: Luettelo Jussi Hakulisen kappaleista

text: Tämä on luettelo Jussi Hakulisen levyttämistä kappaleista aakkosjärjestyksessä. Mukana ovat kaikki Hakulisen laulamat laulut sekä ne kappaleet, jotka hän on tehnyt Yö-yhtyeelle ja muille artisteille.


title: Jääkiekko talviolympialaisissa 2010

text: Jääkiekko kuului 2010 talviolympialaisten ohjelmaan Vancouverissa. Kisoissa järjestettiin miesten ja naisten turnaus. Miesten turnaukseen osallistui 12 joukkuetta ja naisten turnaukseen kahdeksan. Kummankin turnauksen alkusarjassa joukkueet oli jaettu neljän maan lohkoihin. Miesten turnaus pelattiin 16.–28. helmikuuta ja naisten turnaus 13.–25. helmikuuta 2010. Ottelut pelattiin Vancouverissa Canada Hockey Placessa ja UBC Thunderbird Arenalla.


title: Jääkiekko talviolympialaisissa 2010

text: NHL:n vuoden 2005 työehtosopimusneuvotteluissa (CBA) sovittiin, että NHL-pelaajat voivat osallistua sekä vuoden 2006 että vuoden 2010 olympiaturnauksiin. Osa NHL-joukkueiden omistajista vastusti kuitenkin sopimusta, sillä he pelkäsivät, että NHL-pelaajat voisivat loukkaantua tai uupua. Joitakin NHL-pelaajia loukkaantui vuoden 2006 olympialaisissa, eivätkä he voineet osallistua joihinkin NHL-peleihin. Gary Bettman ilmoitti, että joistakin ohjelmamuutoksista keskusteltiin, jotta turnaus olisi ”helpompi kaikille”.


title: Jääkiekko talviolympialaisissa 2010

text: Miesten turnaukseen pääsi suoraan vuoden 2008 maailmanmestaruuskisojen jälkeen päivitetyn IIHF:n maailmanrankingin yhdeksän parasta joukkuetta. Karsintojen ensimmäiseen vaiheeseen osallistui neljä joukkuetta, joista Espanja pääsi toiseen vaiheeseen. Toisessa vaiheessa oli 12 joukkuetta kolmessa lohkossa, joiden voittajat pääsivät seuraavaan vaiheeseen. Toisen vaiheen voittajat olivat Kazakstan, Unkari ja Japani. Kolmannessa vaiheessa oli myös 12 joukkuetta ja kolme lohkoa. Turnaukset pelattiin helmikuussa 2009, ja lohkojen voittajat pääsivät olympiaturnaukseen. Lohkojen voittajat olivat Saksa, Latvia ja Norja.


title: Jääkiekko talviolympialaisissa 2010

text: Lohko A


title: Jääkiekko talviolympialaisissa 2010

text: Lohko B


title: Jääkiekko talviolympialaisissa 2010

text:
Lohko C
Naisten turnauksessa kahdeksan joukkuetta oli jaettu kahteen alkulohkoon, ja kukin joukkue pelasi alkusarjassa kolme ottelua. Alkusarjan päätyttyä kummastakin lohkosta eteni kaksi parasta joukkuetta mitalipeleihin. Muut neljä joukkuetta pelasivat sijoituksista.


title: Pyhä keskustelu

text: Sacra Conversazione ( tai "Madonna ja lapsi kahden pyhimyksen kanssa") on Giovanni Bellinin öljyvärimaalaus puulle noin vuodelta 1490. 58 cm × 107 cm kokoinen maalaus on nykyisin Gallerie dell'Accademiassa Venetsiassa.


title: Pyhä keskustelu

text: Maalauksessa on Neitsyt Maria sylissään Jeesus-lapsi pyhimysten ympäröiminä. Nimitystä "sacra conversazione" käytettiin renessanssin aikana aihetta kuvaavista maalauksista. Neitsyt Marian oikealla puolella on oletetusti Pyhä Katariina ja vasemmalla Magdalan Maria. Malleina ovat luultavasti olleet venetsialaiset aatelisnaiset. Maalauksen tausta on musta.


title: Mirdat III

text: Mirdat III (, nimen latinisoitu muoto "Mithridates") oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 365–380 (diarkkina 370–378).


title: Mirdat III

text: Mirdat nousi valtaistuimelle isänsä Varaz-Bakur I:n jälkeen, jonka ajan historioitsija Ammianus Marcellinus tunsi nimellä Aspacures. Varaz-Bakurin oli nostanut valtaan Sapor II, Persian sassanidien kuningas, hänen isoveljensä Saurmag II:n tilalle. Ammianus ei tunne Mirdatia, johon hän jatkaa viittaamista Aspacures-nimellä ("Amm". 27.12; 30.2).


title: Mirdat III

text: Noin vuonna 370 iranilaisten sekaantuminen Iberian politiikkaan sai aikaan Rooman valtakunnan vastaiskun, ja Ammianus kertoo Rooman keisari Valensin lähettämistä joukoista, joiden tarkoituksena oli palauttaa Saurmag valtaistuimelleen. Kun Rooman legioonat saapuivat Cyrus-joelle, niiden komentaja Terentius ja Saurmag tekivät Mirdatin kanssa sopimuksen, jossa kuningaskunta jaettiin kahtia jokea seuraten. Mirdat ilmaisi harkinneensa loikkaamista Roomaan, mutta hän pelkäsi poikansa Vitran hengen puolesta. Poikaa pidettiin panttivankina sassanidien hovissa. Mirdatin annettiin pitää hallussaan Iberian koillisosa, kun taas Saurmag sai hallintaansa valtakunnan lounaisosat. Tilanne heijastuu Leonti Mrovelin kertomukseen klardžetilaisten loikkaamisesta roomalaisten puolelle Iberian lounaisosassa.


title: Mirdat III

text: Kun Rooman valtakunta oli kärsinyt tappion Adrianopolin taistelussa, Saurmag todennäköisesti karkotettiin vuonna 378 ja Mirdat sai oletettavasti hallintaansa koko kuningaskunnan.


title: Richard Roundtree

text: Richard Roundtree (s. 9. heinäkuuta 1942) on yhdysvaltalainen näyttelijä ja miesmalli. Hän näytteli 1970-luvun alussa elokuvassa "Shaft – kivikova dekkari" sekä sen kahdessa jatko-osassa "Shaft – kylmä hymy" ja "Shaft ja orjakauppa".


title: Richard Roundtree

text: Roundtree syntyi New Rochellessa, New Yorkissa. Hänen äitinsä Kathryn Roundtree oli hoitaja ja emännöitsijä ja hänen isänsä John Roundtree oli ravitsemusalan työntekijä ja roskienkerääjä. Roundtree opiskeli eteläisen Illinoisin yliopistossa. Hänellä todettiin rintasyöpä vuonna 1993 ja hän kävi läpi kaksoismastektomian ja kemoterapian.


title: Richard Roundtree

text: Roundtree esitti pääosaa joissakin 1970-luvun blaxploitaatio-elokuvissa. Hän myös esitti vuonna 1977 televisiosarjassa "Juuret" orja Sam Bennettin roolia. Ennen näyttelijän uraansa hän oli jalkapalloilija ja malli. Vaikka Roundtree työskenteli 1990-luvulla, monet hänen elokuvistaan eivät saaneet hyvää vastaanottoa. Hän sai kuitenkin suosiota teatterinäytelmissä.


title: Richard Roundtree

text: 1990-luvulta lähtien Roundtreestä muovautui kultti-ikoni. Hän esiintyi muun muassa David Fincherin suositussa elokuvassa "Seitsemän" vuodelta 1995 sekä vuonna 2000 uudessa "Shaft"-elokuvassa roolinaan John Shaftin setä. Hän vieraili myös useassa "Täydelliset Naiset" -televisiosarjan jaksossa ensimmäisellä tuontantokaudella. Vuonna 1997 hän esiintyi "Viidakon Ykä" -elokuvassa. Vuonna 2006 hän esitti elokuvassa "Brick" lukion vararehtoria.


title: Richard Roundtree

text: Vuonna 1997 Roundtreella oli pääosa lyhytikäisessä FOXin draamassa "413 Hope St." Hän esitti Booker T. Washingtonia vuonna 1999 hän esiintyi televisioelokuvassa "Having Our Say: The Delany Sisters' First 100 Years". Hän esiintyi myös suositussa televisiosarjassa "Heroes", jossa hän näytteli Simonen kuolemansairasta isää. Seuraavaksi hän esiintyi "Lincoln Heightsin" jaksossa. Roundtree oli sivuroolissa vuonna 2008 valmistuneessa elokuvassa "Speed Racer" urheilutoimittajana, jonka suuri sankari on Speed.


title: Varaz-Bakur II

text: Varaz-Bakur II (tai Aspacures III, ) oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 380–394. Hän oli kuningas Mirdat III:n poika ja seuraaja, ja meni naimisiin sukulaisensa ja seuraajansa Trdatin tyttären kanssa. Georgialaiset kronikat pitävät häntä Tsilkanin kirkon rakentajana. Varaz-Bakurin hallinnon aikana Rooman valtakunta solmi sassanidien Persian kanssa Acilisenen rauhan, jossa se myönsi menettäneensä Iberian ja suuren osan Armeniaa.


title: Trdat (Iberia)

text: Trdat (, nimi joskus latinisoitu muotoon "Tiridates") oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 394–406.


title: Trdat (Iberia)

text: Georgialaisten kronikoiden mukaan hän oli Iberian ensimmäisen kristityn kuninkaan Mirian III:n pojan Rev II:n poika. Hänen kerrotaan seuranneen jo korkeassa iässä sukulaistaan ja lankoaan Varaz-Bakur II:ta, ja että hänen oli pakko maksaa veroa Persian sassanideille. Kronikat ylistävät hänen hurskauttaan: niiden mukaan Trdat rakennutti kirkot Rustaviin ja Nekresiin.


title: Galina Beljateva

text: Galina Beljateva (s. 12. joulukuuta 1951) on kazakstanilainen pistooliampuja.


title: Galina Beljateva

text: Galina Beljateva saavutti MM-kilpailuissa Milanossa 1994 pronssia 10 m ilmapistoolissa tuloksella 483,7 (384+99,7).


title: Lasten Eurovision laulukilpailu 2008

text: Lasten Eurovision laulukilpailu 2008 oli kuudes lasten Eurovision laulukilpailu, joka järjestettiin Limassolissa, Kyproksella 22. marraskuuta 2008. Tapahtumapaikkana toimi Spyros Kyprianou Athletic Centre. Kilpailun voitti Georgian Bzikebi kappaleella "Bzz...". Kilpailussa esiintyivät Dima Bilan, Evridiki ja Dimitris Korgialis.


title: Julita Macur

text: Julita Macur (s. 1. maaliskuuta 1959) on puolalainen pistooliampuja.


title: Julita Macur

text: Hän on saavuttanut MM-kilpailuista kolme hopeamitalia, Innsbruckissa 1983 10 m ilmapistoolissa, Budapestissa 1987 joukkuhopeaa 10 m ilmapistoolissa ja Milanossa 1994 25 m urheilupistoolissa.


title: Jakobiittikapina (1745–1746)

text: Jakobiittikapina (1745–1746) pyrki nostamaan valtaan Charles Edward Stuartin pääasiassa skotlantilaisten jakobiittien tuella. Stuart piileskeli maanpaossa Italiassa ja Ranskassa. Häntä kutsuttiin Nuoremmaksi kruununtavoittelijaksi (Young Pretender) erotukseksi isästään James Stuartista (Old Pretender). Vuonna 1744 joukko Skotlannin Ylämaiden klaanipäälliköitä lähetti Charlesille viestin, että he tukisivat tätä, jos Charles saapuisi Ranskasta edes kolmentuhannen sotilaan kanssa.


title: Jakobiittikapina (1745–1746)

text: Charles haali varat ja lähti kohti Skotlantia 22. kesäkuuta 1745 kahdella laivalla. Suurempi laiva, jossa oli 700 vapaaehtoista ja varusteet, pakotettiin kääntymään takaisin. Charles laski maihin Ulko-Hebrideille, ja vaikka skotlantilaiset jakobiitit eivät olleet kovin innoissaan, Charles joukkoineen valtasi Perthin ja Edinburghin suhteellisen helposti.


title: Jakobiittikapina (1745–1746)

text: Skotlannin valloitus olisi riittänyt Ylämaan miehille, mutta Charles himoitsi Englannin kruunua ja vaati joukkojaan jatkamaan etelään. Englannin jakobiitit olivat jo päättäneet olla liittymättä kapinaan. Charlesin joukot etenivät Carlisle'iin, Manchesteriin ja jopa Derby’iin asti.


title: Jakobiittikapina (1745–1746)

text: Väsyneet jakobiitit lyötiin Cullodenin taistelussa 16. huhtikuuta 1746. Charles Stuart pakeni.


title: Marc Estaque

text:
Marc Estaque (s. 20. maaliskuuta 1971 Toulouse) on ranskalainen pistooliampuja.
Marc Estaque on saavuttanut MM-kilpailuissa 10 m ilmapistoolissa poikien sarjassa kolme mitalia, Sarajevossa 1989 joukkuhopeaa, sekä Stavangerissa 1991 joukkuekultaa ja henkilökohtaista pronssia.


title: Saman taivaan alla

text: Saman taivaan alla on suomalaisen Kaija Kärkinen & Ile Kallio -duon 11. albumi. Se julkaistiin 17. syyskuuta 2008.


title: Jean-Pierre Aumont

text: Jean-Pierre Aumont (5. tammikuuta 1911 – 30. tammikuuta 2001) oli ranskalainen näyttelijä. Hän syntyi Pariisissa ja saavutti mainetta jo Euroopassa, josta hän toisen maailmansodan aikana joutui juutalaisen syntyperänsä johdosta pakenemaan Yhdysvaltoihin.


title: Jean-Pierre Aumont

text: Aumont muistetaan rooleista sekä näytelmissä että elokuvissa.


title: Jean-Pierre Aumont

text: Aumont voitti vuonna 1991 kunnia-Césarin. Hän oli kuollessaan 90-vuotiaana ollut vuosikymmeniä naimisissa Marisa Pavanin kanssa. Aiempi puoliso oli María Montez, joka hukkui vuonna 1951.


title: Sławomira Szpek

text: Sławomira Szpek (s. 29. maaliskuuta 1974 Gdynia) on puolalainen pistooliampuja ja maailmanmestari.


title: Sławomira Szpek

text: Sławomira Szpek on saavuttanut MM-kilpailuissa tyttöjen sarjassa yhden maailmanmestaruuden ja kaksi pronssia. Stavangerissa 1991 hän saavutti henkilökohtaista ja joukkuepronssia 10 m ilmapistoolissa. Szpek voitti Milanossa 1994 maailmanmestaruuden 25 m urheilupistoolissa tuloksella 573.


title: Anatole Litvak

text: Anatole Litvak (10. toukokuuta 1902 Kiova, Ukraina – 15. joulukuuta 1974 Neuilly-sur-Seine, Ranska) oli ukrainalaissyntyinen elokuvaohjaaja ja elokuvatuottaja. Hän loi huomattavan kansainvälisen uran.


title: Anatole Litvak

text: Litvakin töiden joukossa ovat "Kaikki tämä ja taivas myös" (1940), "Käärmeenpesä" (1948) ja "Anastasia" (1956). Ohjaaja pääsi Oscar-, Kultainen leijona - ja Kultainen palmu -ehdokkaaksi.


title: Anatole Litvak

text: Litvak teki toisen maailmansodan aikana dokumenttielokuvia Frank Capran kanssa.


title: Anatole Litvak

text: 72-vuotiaana kuolleella Litvakilla on tähti Hollywood Walk of Famella.


Enkeleitä toisillemme – Herkimmät laulut on Jope Ruonansuun studioalbumi, joka julkaistiin 27. elokuuta 2008. Albumi sisältää herkempää iskelmämusiikkia koomikkona tunnetulta Ruonansuulta ja on hänen ensimmäinen niin sanottu vakava albuminsa. Mukana on niin uusia kuin vanhempiakin kappaleita.


title: Enkeleitä toisillemme – Herkimmät laulut

text: Albumilta julkaistiin promosingle "Äiti" äitienpäivän jälkeisenä maanantaina 2008. Albumi ylsi Suomen virallisen listan sijalle 20.


text: Kaikki kappaleet kirjoittanut Jope Ruonansuu, ellei toisin mainita.


title: Kasvukipuja (Cheekin albumi)

text: Kasvukipuja on rap-artisti Cheekin kuudes albumi, joka julkaistiin vuonna 2007. Albumilla vierailevat muun muassa Sami Saari ja Jonna.


title: Kasvukipuja (Cheekin albumi)

text: Albumi debytoi Suomen virallisen listan yhdeksännellätoista sijalla, ja pysyi listalla yhteensä kolme viikkoa.


title: Neuvostoliiton rautatieministeriö

text: Neuvostoliiton rautatieministeriö oli toimialaministeriö, jonka tehtävänä oli vastata Neuvostoliiton rautateiden ylläpidosta ja rakennuttamisesta. Neuvostoliitto on ehkä ainut valtio, jossa valtiollisen poliisin johtaja on ollut rautateistä vastaava ministeri. Hän oli Feliks Dzeržinski.


title: Neuvostoliiton rautatieministeriö

text: Kun Neuvostoliitto purkautui ja markkinatalouteen sopimattomia toimialaministeriöitä ryhdyttiin yhtiöittämään, tuli suurimmasta osasta rautatieministeriön toiminnasta Venäjän rautatiet -nimisen yhtiön hoidettavaksi, jolloin rautatieministeriölle jäivät liikenneministeriön ja suomalaisittain rautatiehallituksen hallinnolliset ja lainsäädäntöön liittyvät valvontatehtävät.


title: Toimialaministeriö

text: Toimialaministeriö oli Neuvostoliiton ministeriö, jolle oli osoitettu jonkin teollisuudenalan tai palvelualan koko liittovaltiotasoinen hallinto, minkä vuoksi toimialaministeriö toimi kuin yleisvaltakunnallinen monopolikonserni.


title: María Montez

text: María Montez (6. kesäkuuta 1912 – 7. syyskuuta 1951) oli dominikaanilainen näyttelijä. Hän esiintyi muiden muassa elokuvissa "Arabian öitä" (1942), "Cobra Woman" (1944) ja "Ali Baba ja 40 rosvoa" (1944). Hän oli myös palkittu runoilija.


title: María Montez

text: Sekä Hollywoodissa että Euroopassa työskennellyt Montez kuoli Suresnessa vain 39 vuoden ikäisenä. Hänet löydettiin kylpyammeeseensa hukkuneena. Syynä saattoi olla sydänkohtaus – varmuutta ei ole, sillä ruumiinavausta ei tehty.


title: María Montez

text: Montez oli vuodesta 1943 kuolemaansa naimisissa Jean-Pierre Aumont'n kanssa. Parin yhteinen tytär Tina Aumont oli itsekin näyttelijä.


title: Mugello Circuit

text: Mugello Circuit (Autodromo Internazionale di Mugello) on moottorirata, joka sijaitsee Scarperia e San Pieron kunnassa Mugellon alueella Firenzen metropolikaupungissa Italiassa. Radan pituus on 5,245 kilometriä ja se sisältää yhteensä 15 mutkaa ja pitkän maalisuoran.


title: Mugello Circuit

text: Tunnetuimmat radalla ajettavat kilpailut ovat MotoGP, DTM ja Formula 3. F1-talleista yleensä Ferrari testaa radalla autojaan. Vuonna 2008 radalla ajettiin myös A1 Grand Prix -sarjan kilpailu.


title: Ana Ortiz

text: Ana Ortíz (s. 25. tammikuuta 1971, Manhattan, New York) on yhdysvaltalainen näyttelijä ja laulaja.


title: Ana Ortiz

text: Vuosina 2006-2010 Ortiz näytteli ABC:n komediasarjassa "Ruma Betty", jossa hän esitti päähenkilö Bettyn isosiskoa, Hilda Suarezia.


title: Ana Ortiz

text: Ortiz kasvoi Philadelphiassa, Pennsylvaniassa ja asuu nykyisin New Yorkissa. Hän unelmoi lapsena tulevansa balleriinaksi ja hän harrasti balettia kahdeksan vuotta. Hänen balettiharrastuksensa loppui, kun hänen jalkakipunsa En pointen (varpailla tanssiminen) vuoksi kasvoi niin suureksi, että hänen piti etsiä jokin muu tapa tavoitella taiteellista kuria.


title: Ana Ortiz

text: Ortiz avioitui muusikko Noah Lebenzon kanssa 9. kesäkuuta 2007 Rincónissa, Puerto Ricossa. Heillä on kaksi lasta: vuonna 2009 syntynyt tyttö ja 2011 syntynyt poika..


title: Ana Ortiz

text: Ortiz kävi Fiorello H. LaGuardia High School of Music & Art and Performing Artsia ja myöhemmin University of the Artsia, ennen ammattimaista uraansa.


title: Anatolie Corovai

text: Anatolie Corovai (s. 23. tammikuuta 1975 Vinnytsja) on moldovalainen pistooliampuja ja maailmanmestari.


title: Anatolie Corovai

text: Anatolie Corovai voitti MM-kilpailuissa Milanossa 1994 poikien sarjassa viisi kultaa ja yhden hopean. Hän voitti henkilökohtaisen ja joukkumaailmanmestaruuden 25 m urheilupistoolissa ja 50 m pistoolissa, sekä joukkuemaailmanmestaruuden 25 m vakiopistoolissa. Corovai saavutti vielä hopeaa 10 m ilmapistoolissa.


title: Jon Hall

text: Jon Hall (23. helmikuuta 1915 – 13. joulukuuta 1979) oli yhdysvaltalainen näyttelijä. Hän esiintyi muun muassa televisiosarjassa "Ramar of the Jungle" ja useissa seikkailuelokuvissa.


title: Jon Hall

text: Hall teki itsemurhan 64-vuotiaana sairastettuaan virtsarakon syöpää. Hänellä on kaksi tähteä Hollywood Walk of Famella.


title: Francisco Guilledo

text: Francisco Guilledo (1. elokuuta 1901, Ilog Filippiinit - 14. heinäkuuta 1925, San Francisco Yhdysvallat), joka tunnettiin kehässä nimellä Pancho Villa, oli filippiiniläinen kärpässarjan (151 cm, 51 kg) nyrkkeilijä. Hän oli kärpässarjan maailmanmestari vuosina 1923-1925. Pancho Villaa pidetään yhtenä Aasian parhaimpana nyrkkeilijänä.


title: Francisco Guilledo

text: Pancho Villa nyrkkeili ensimmäisen ammattilaisottelunsa Filippiineillä vuonna 1919. Parissa vuodessa hänestä tuli Filippiinien mestari kärpässarjassa. Toukokuussa vuonna 1922 hänet kutsuttiin nyrkkeilemään Yhdysvaltoihin. Siellä Pancho Villan ura ei jatkunut lupaavasti. Kaksi ensimmäistä ottelua oli ratkaisemattomia ja sanomalehtien mielestä Villa oli otteluiden heikompi osapuoli. Voitto heinäkuussa ja kaksi tyrmäysvoittoa elokuussa kiinnittivät kuitenkin yleisön huomion ja Villa pääsi ottelemaan kärpässarjan Amerikan mestaruudesta Johnny Buffia vastaan jo syyskuussa vuonna 1922. Villa voitti ottelun, mutta hävisi Amerikan mestaruuden seuraavana vuonna kiistanalaisella pistelaskulla Frankie Genarolle.


title: Francisco Guilledo

text: Kärpässarjan maailmanmestaruus oli vapaana, koska hallitseva mestari Jimmy Wilde oli lopettanut uransa. Wilde päätti tehdä "comebackin" ja voittaa maailmanmestaruuden uudelleen. Amerikan mestari Frankie Genaroa pidettiin Wilden ykköshaastajana, mutta Pancho Villa oli suositumpi ja Genaron voittoa Villasta pidettiin vääryytenä, joten promoottorit nostivat Pancho Villan titteliotteluun Genaron ohi. Villa tyrmäsi Wilden seitsemännessä erässä. Wilde oli käynyt kanveesissa myös neljännessä ja viidennessä erässä. Pancho Villasta tuli kärpässarjan maailmanmestari ja hän puolusti titteliään menestyksekkäästi neljä kertaa.


title: Francisco Guilledo

text: Pancho Villaa ei tyrmätty kertaakaan urallaan eikä hän menettänyt kärpässarjan maailmanmestaruutta. Villa kuoli hallitsevana mestarina vuonna 1925 hampaanpoiston aiheuttamiin komplikaatioihin. Häneltä poistettiin viisaudenhammas ottelua edeltävänä aamuna 4. heinäkuuta 1925. Hän kohtasi Jimmy McLarninin, vaikka hänellä oli yhä kipuja ja kasvot olivat turvonneet. Pancho Villa hävisi ja se jäi hänen viimeiseksi ottelukseen. Kyseessä ei ollut titteliottelu. Pari päivää myöhemmin Pancho Villalla todettiin tulehdus ja kolme hammasta poistettiin. Lääkäri määräsi vuodelepoa, mutta Villa vietti aikaansa kavereiden kanssa juhlien. Tilan heikennyttyä hänet vietiin sairaalaan 13. heinäkuuta, missä hänellä todettiin Ludwigin angiina. Francisco Guilledo vaipui leikkauspöydällä koomaan ja kuoli seuraavana päivänä.


title: Francisco Guilledo

text: Francisco Guilledo valittiin nyrkkeilyn hall of fameen vuonna 1994.


title: Tina Aumont

text: Maria Christina "Tina" Aumont (14. helmikuuta 1946 – 28. lokakuuta 2006) oli ranskalainen näyttelijä. Hän syntyi Hollywoodissa Jean-Pierre Aumont'n ja María Montezin tyttärenä.


title: Tina Aumont

text: Aumont oli naimisissa näyttelijä-ohjaaja Christian Marquand'n kanssa vuodesta 1963, kunnes jäi leskeksi 2000. Hän itse kuoli keuhkoveritulppaan ollessaan 60-vuotias.


title: Jaspal Rana

text: Jaspal Rana (s. 28. kesäkuuta 1976 Uttarkhashi) on intialainen pistooliampuja ja maailmanmestari. Rana voitti maailmanmestaruuden Milanossa 1994 poikien sarjassa 25 m vakiopistoolilla tuloksella 569, joka oli sivuava maailmanennätys.


title: Jaspal Rana

text: Rana on naimisissa muotisuunnittelija ja ampuja Reena Ranan kanssa. Heillä on kaksi lasta, tyttö Devanshi ja poika Yuvraj.


title: Christian Marquand

text: Christian Marquand (15. maaliskuuta 1927 – 22. marraskuuta 2000) oli ranskalainen näyttelijä ja elokuvaohjaaja. Hän esiintyi muun muassa elokuvassa "...ja Jumala loi naisen" (1956); ohjaustöihin kuuluu "Candy" (1968).


title: Christian Marquand

text: Syntyjään marseillelainen Marquand oli Nadine Trintignant'n veli. Hän oli naimisissa Tina Aumont'n kanssa, kunnes kuoli 73-vuotiaana Alzheimerin taudista kärsittyään.


title: Norbelis Barzaga

text: Norbelis Barzaga (s. 21. helmikuuta 1975 Jiguani) on kuubalainen pistooliampuja.


title: Norbelis Barzaga

text: Norbelis Barzaga saavutti MM-kilpailuissa Milanossa 1994 50 m pistoolissa pronssia tuloksella 551.


title: Brandon Beemer

text: Brandon Richard Beemer (s. 27. helmikuuta 1980) on yhdysvaltalainen näyttelijä ja malli.


title: Brandon Beemer

text: Beemer syntyi Eugenessa, Oregonissa. Hänen sukujuurensa ovat Saksasta ja Irlannista. Hänen ensimmäinen työpaikkansa oli kuljettajana paikallisella Coca-Cola-pullottamolla. High schoolin päätyttyä Beemer muutti New Yorkiin ja oli lyhyen aikaan mallina. Siellä hän alkoi näytellä, ja pian hän päätti siirtyä Los Angelesiin jatkamaan näyttelemistä.


title: Brandon Beemer

text: Beemer näytteli Shawn-Douglas Bradyä yhdysvaltalaisessa saippuasarjassa "Päivien viemää". Hänen debyyttinsä sarjassa tapahtui 29. syyskuuta 2006. Hän korvasi näyttelijä Jason Cookin, joka oli näytellyt Shawnin roolia lokakuusta 1999. 21. tammikuuta 2008 raportoitiin, että Beemer ja hänen kollegansa Martha Madison oli erotettu sarjasta. Heidän viimeinen vetonsa sarjassa oli 24. maaliskuuta 2008. Toukokuussa 2008 kerrottiin, että Beemer liittyisi osaksi "Kauniit ja rohkeat" -saippuasarjaa. Beemer teki debyyttinsä "Kauniissa ja rohkeissa" 2. heinäkuuta 2008.


title: Brandon Beemer

text: Brandon Beemer seurustelee näyttelijä Nadia Bjorlinin kanssa.


title: Nadine Trintignant

text: Nadine Trintignant (s. 11. marraskuuta 1934) on ranskalainen elokuvaohjaaja ja -käsikirjoittaja. Hän oli elokuvallaan "Mon amour, mon amour" (1967) ehdolla Cannesin elokuvajuhlien Kultaisen palmun saajaksi.


title: Nadine Trintignant

text: Trintignant kuuluu tunnettuun sukuun; hän on Christian Marquand'n sisko, Jean-Louis Trintignant'n vaimo ja Marie Trintignant'n äiti.


title: Lefkas

text: Lefkas (, , antiikin "Leukas", ) on Kreikan saari, joka kuuluu Jooniansaarten saariryhmään. Saaren pinta-ala on 325 neliökilometriä ja asukasluku 22 076 (vuonna 2011). Hallinnollisesti Lefkas kuuluu Lefkaksen kuntaan, Lefkaksen alueyksikköön ja Jooniansaarten alueeseen. Saaren pääkaupunki on Lefkaksen kaupunki.


title: Lefkas

text: Lefkas sijaitsee Välimereen kuuluvassa Joonianmeressä aivan Aitolia-Akarnanian rannikon edustalla. Se on Jooniansaarista neljänneksi suurin ja Kreikan saarista 14. suurin. Sen lähimmät suuremmat saaret ovat Ithaka ja Kefaloniá eteläpuolella sekä Paxós, Antípaxos ja Korfu kauempana pohjoisessa.


title: Lefkas

text: Lefkaksen erottaa mantereesta salmi, joka on kapeimmillaan vain noin 250 metriä leveä. Salmen yli kulkee Lefkaksen kaupungin kohdalla noin 2,5 kilometriä pitkä pengertie. Saaren eteläisin kärki on Lefkátaksen eli Doukáton niemi, joka työntyy kohti Kefaloniáa.


title: Lefkas

text: Lefkaksen sisäosassa on vuoristoa, jonka korkein huippu on Eláti eli Stavrotá (1 158 metriä).


title: Lefkas

text: Lefkas kuuluu hallinnollisesti Lefkaksen kuntaan, johon kuuluu myös pienempiä lähisaaria. Vuoteen 2011 saakka saari jakautui seitsemään kuntaan.


title: Lefkas

text: Saaren suurimmat asutukset ovat Lefkaksen kaupunki (8 673 asukasta), joka sijaitsee saaren pohjoisrannikolla; sekä Nydrí (971 asukasta), Lygiá (930), Apólpaina (819), Nikiána (724) ja Karyá (589). (Katso myös: Luettelo Lefkaksen kunnan kaupungeista ja kylistä.)


title: Lefkas

text:
Antiikin Leukaksen kaupunkivaltio eli "polis" perustettiin 600-luvulla eaa. Korintin siirtokuntana. Saari oli alun perin yhteydessä mantereeseen kapean kannaksen kautta, mutta korinttilaiset kaivoivat kannaksen poikki kanavan noin vuonna 650 eaa. Näin Leukaksesta tuli saari. Legendan mukaan runoilijatar Sapfo teki itsemurhan Lefkaksella hyppäämällä alas jyrkänteeltä saaren eteläkärjessä Leukataksen (nyk. Lefkátas) niemellä.
Persialaissodissa Leukas lähetti laivoja Salamiin meritaisteluun kreikkalaisten puolella ja osallistui myös Plataian taisteluun. Peloponnesolaissodassa saari oli emäkaupunkinsa Korintin ja Spartan puolella. Vuonna 343 eaa. Leukas liittoutui ateenalaisten kanssa Makedonian uhkaa vastaan. Saari päätyi muun Kreikan tavoin Makedonian vallan alle, mutta sai itsenäisyyden vuonna 312 eaa. Saari taisteli makedonialaisten puolella roomalaisia vastaan. Rooma kuitenkin valloitti saaren vuonna 198 eaa.


title: Lefkas

text: Lefkas joutui frankkivallan alle vuonna 1204 ja sisilialaisten haltuun vuonna 1294. Sitä hallitsivat eri suvut, kunnes se joutui turkkilaisvallan alle vuosiksi 1479–1684. Tämän jälkeen se oli venetsialaisvallan alla vuodet 1684–1797. Vuosina 1797–1810 oli Napoleonin sotien seurauksena Ranskan hallussa ja vuosina 1810–1864 brittivallan alla. Vuosina 1815-1864 saari oli osa Jooniansaarten yhdysvaltoja, joka oli Britannian protektoraatti. Lefkaksesta tuli osa itsenäistynyttä Kreikkaa vuonna 1864.


title: Lefkas

text: 1800-luvulla saksalainen arkeologi Wilhelm Dörpfeld esitti teorian, että Lefkas olisi Homeroksen eepoksissa kuvattu Odysseuksen kotisaari Ithaka nykyisen Ithakan saaren sijasta. Teorian mukaan saarelaiset olisivat myöhemmin muuttaneet nykyiselle Ithakalle ja vieneet saaren nimen mukanaan. Homeroksen kuvaama Odysseuksen palatsi olisi sijainnut lähellä Nydrín kylää. Teoria on myöhemmin kumottu. Dörpfeld kuitenkin löysi Lefkakselta muutamia mykeneläisaikaisia hautoja.


title: Lefkas

text: Lefkaksen nähtävyyksiin kuuluvat muun muassa Lefkaksen kaupungin Agía Mávran linna ja Lefkaksen arkeologinen museo sekä Karyán perinteinen kylä. Lefkaksen kaupungin lähellä sijaitsee myös Faneroménin luostari. Nydrín lähellä sijaitsevat muun muassa Nydrín pronssikautiset haudat sekä Ráchin vesiputous. Luonnonnähtävyyksiä ovat myös muun muassa Pórto Katsíkin ja Egkremnoín rannat.


title: Karen Macary

text: Karen Macary (s. 23. kesäkuuta 1974) on ranskalainen pistooliampuja ja maailmanmestari.


title: Karen Macary

text: Karen Macary saavutti MM-kilpailuissa Milanossa 1994 tyttöjen sarjassa maailmanmestaruuden ja joukkuehopeaa 10 m ilmapistoolissa ja joukkupronssia 25 m urheilupistoolissa.


title: Amalia

text: Amalia on naisen etunimi. Se on latinalaistettu muoto goottilaisesta nimestä, jonka alkuosa on vanhentunut työtä ja taistelutyötä tarkoittava sana "amal". Pohjois-Saksassa ja Tanskassa nimeä ovat suosineet kuninkaalliset perheet.


title: Amalia

text: Suomessa nimi Amalia on 1900-luvun alusta toukokuuhun 2017 mennessä annettu 6 992 henkilölle. Amalian nimipäivä on nykyisin 19. toukokuuta. Nimi esiintyi almanakassa jo 1740-luvulla 10. heinäkuuta. Uudelleen se otettiin almanakkaan 1777, päivänä 20. huhtikuuta. Siltä päivältä se poistettiin 1928. Nykyiselle paikalleen se pääsi 1973. Muotinimi se oli 1800-luvun puolivälissä, jolloin ilmestyi suomennoksena Schillerin runo ”Amalia”.


title: Amalia

text: Nimen muotoja ovat Ranskassa Amélie, englannissa Amely, Emily, Emmy ja Milly. Suomessa ovat käytössä mm. Amali, Amalja, Maali, Maala, Maalia, Malla, Maila, Maili ja Liia. Amalian kanssa samana päivänä nimipäiväänsä viettävät Emilia, Emma, Emmi, Milla, Milja ja Milka.


title: Staples Center

text: Staples Center on Los Angelesissa, Kalifornian osavaltiossa Yhdysvalloissa sijaitseva monitoimihalli. Se avattiin 13. lokakuuta 1999.


title: Staples Center

text: Staples Center tunnetaan NBA:ssa pelaavien Los Angeles Clippersin ja Los Angeles Lakersin, sekä NHL -joukkue Los Angeles Kingsin kotihallina.


title: Staples Center

text: Hallissa järjestetään myös paljon konsertteja, minkä lisäksi Staples Center on toiminut myös WWE:n Wrestlemania -tapahtuman päänäyttämönä. Siellä järjestetään myös X Games - kilpailuja motocrossissa, skeittauksessa sekä BMX- pyöräilyssä.


title: Staples Center

text: Hallin rakentaminen maksoi 375 miljoonaa Yhdysvaltain dollaria. Sen kapasiteetti vaihtelee järjestettävien tapahtumien välillä. Jääkiekko-otteluihin mahtuu katsojia noin 18 118 ihmistä kun taas konsertteihin 20 000 henkilöä. 7. heinäkuuta 2009 Staples Centerissä järjestettiin edesmenneen pop-ikoni Michael Jacksonin muistotilaisuus, josta lähetettiin suoraa kuvaa internetiin. Hallissa järjestettiin myös .


title: Staples Center

text: Hallin ulkopuolella on jääkiekkoilija Wayne Gretzkyn ja koripalloilija Magic Johnsonin patsaat.


title: Susanne Meyerhoff

text: Susanne Meyerhoff (s. 7. heinäkuuta 1974 Kalunborg) on tanskalainen pistooliampuja.


title: Susanne Meyerhoff

text: Susanne Meyerhoff saavutti MM-kilpailuissa Milanossa 1994 tyttöjen sarjassa 10 m ilmapistoolilla joukkumaailmanmestaruuden, uudella maailmanennätyksellä, ja henkilökohtaista hopeaa tuloksella 380.


title: Uģis Krastiņš

text: Uģis Krastiņš on latvialainen lentopallovalmentaja ja entinen huippulentopalloilija. Kaudet 2009-2016 hän valmensi lentopallon Mestaruusliigassa sastamalalaista VaLePaa, joka voitti seitsemän kauden aikana Krastiņšin opein kaksi Suomen mestaruutta (2012, 2014), kaksi SM-hopeaa (2011, 2016) ja kahdesti SM-pronssia (2013, 2015). Kaudella 2015-16 VaLePa ylsi lentopallon eurocupissa (CEV-cup) puolivälieriin asti Krastinsin komennuksessa. Huhtikuussa 2016 uutisoitiin, että Krastinsin ja VaLePan tiet eroavat. Krastins solmi elokuussa 2016 kaksivuotisen sopimuksen Ukrainan pääsarjassa pelaavan Barkom-Kazhany Lvivin kanssa.


title: Uģis Krastiņš

text: Ennen valmennusuraansa passarin peliroolissa pelannut Krastiņš teki menestyksellisen pelaajauran. Hän voitti 2000-luvulla kahdesti SM-kultaa sekä useita muita SM-mitaleja. Koko Suomessa pelatun pääsarjauransa Krastiņš esiintyi eri rovaniemeläisjoukkueissa. Ensiksi NaPassa, sitten PerPossa ja viimeiseksi edellä mainittujen seurojen fuusioseura Santasportissa. Pelaajauransa hän päätti Suomen mestarina keväällä 2008, minkä jälkeen Krastiņš siirtyi valmentajaksi toimien aluksi kotimaansa Latvian miesten lentopallomaajoukkueen apuvalmentajana.


title: Uģis Krastiņš

text: Krastiņš muodosti aktiiviaikoinaan yhdessä latvialaisen pelikaverinsa Normunds Veinbergsin kanssa yhden Suomen lentopallon liigahistorian legendaarisimman ulkomaalaiskaksikon. Kaksikko aloitti pitkäksi venyneen taipaleen Suomen lentopallokentillä 1990-luvun jälkipuoliskolla ensiksi NaPassa ja sittemmin PerPossa ja Santasportissa. Ensiksi Veinbergs oli saapunut Rovaniemelle kaudeksi 1995-96 vielä tuolloin 1-sarjassa pelanneeseen Pallokettuihin erinäisten sattumusten kautta. NaPan liiganousu toteutui kaudella 1995-96. Muutama kausi myöhemmin Krastiņš ja Veinbergs muodostivat NaPan hyökkäyspelin tehokaksikon. Krastins pelasi ensiksi vuoden verran suomalaiskentillä kauden 1999-00.


title: Uģis Krastiņš

text: Tämän jälkeen hän siirtyi Ranskan pääsarjaan, missä hän pelasi Nicen riveissä. Krastins ei kuitenkaan viihtynyt Ranskassa kuten Suomessa. Hän palasi Suomen liigaan vuoden tauon jälkeen ja siirtyi Veinbergsin tavoin rovaniemeläisseura PerPoon. PerPossa latvialaiskaksikko pelasi yhdessä aina kevääseen 2007 asti. Taival päättyi Suomen mestaruuteen, joka oli latvialaiskaksikolle toinen. Jo kaudella 2002-2003 PerPo oli vienyt SM-kullan.


title: Uģis Krastiņš

text: Kaiken kaikkiaan Krastins voitti viisi SM-mitalia. Näistä kaksi oli kultaisa (2003, 2007), kaksi hopeista (2002, 2003) ja yksi pronssinen (2006). Koko liigan parhaimmaksi pelaajaksi Krastins valittiin kertaalleen (2005) ja tähdistökentällisen passariksi Krastins valittiin neljästi (2002, 2003, 2005 ja 2006).


title: Uģis Krastiņš

text: Vuosina 2008-09 Krastins toimi Latvian miesten lentopallomaajoukkueen apuvalmentajana. Hän palasi takaisin Suomen lentopallokentille kaudella 2009-10, kun hän otti Vammalan Lentopallosta valmennusvastuun. Krastinsin aikakaudella VaLePa nousi suomalaisen lentopallon ehdottomaan eliittiin. Vielä avauskaudella VaLePa tippui puolivälierissä, mutta toisella seura saavutti siihen astisen historiansa parhaimman tuloksen voittamalla lentopalloliigan hopeaa. Vuosina 2012 ja 2014 Krastins valmensi VaLePan Suomen mestariksi. Huhtikuussa 2016 uutisoitiin, että VaLePan ja Krastinsin tiet eroavat. Seuran toinen tila lentopalloliigassa oli pettymys, mitä lievensi menestys eurocupissa, jossa VaLePa ylsi puolivälieriin eli 8 parhaan joukkoon asti. VaLePa ja Krastins keskustelivat kauden 2015-16 päätteeksi vielä yhdestä jatkokaudesta seitsemän vuoden pestin jatkeeksi, mutta päätyivät lopulta jättämään sopimuksen tekemättä.


title: Avo Keel

text: Avo Keel on entinen virolainen ammattilaislentopalloilija. Nykyisin hänet tunnetaan valmentajana Viron A-maajoukkueesta. Avo Keel pelasi passarina urallaan. Hänet valittiin lentopallon SM-liigassa kauden parhaimmaksi pelaajaksi vuonna 1999. Kauden tähtikuusikkoon hänet valittiin Suomessa pelatessaan peräti kolme kertaa. Valmentajaurallaan Keel on valmenanut toistaiseksi Viron A-maajoukkueen lisäksi Selver Tallinnaa, Viron lentopalloliigassa.


title: Casey Anderson

text: Casey Anderson (oik. Charles H. Anderson, syntynyt Chicagossa) oli yhdysvaltalainen blues- ja folklaulaja ja kitaristi, joka vuosina 1960–1976 levytti 10 albumia ja 7 singleä Elektra, ATCO, Forum Circle, Urania, Superstar, Edge ja Chelsea-levymerkeille.


title: Hendersonin–Hasselbalchin yhtälö

text: Hendersonin–Hasselbalchin yhtälö on menetelmä, jolla voidaan arvioida puskuriliuoksen pH-arvo, jos hapon ja sen vastinemäksen konsentraatiot ovat samaa suuruusluokkaa. Yhtälö on nimetty kehittäjiensä Lawrence Joseph Hendersonin ja Karl Albert Hasselbalchin mukaan, ja sen yleinen muoto on


title: Hendersonin–Hasselbalchin yhtälö

text:
formula_1, jossa "K" on
käytetyn hapon happovakio, [A] emäksen konsentraatio ja [HA] hapon konsentraatio.


title: Hendersonin–Hasselbalchin yhtälö

text: Yhtälö pitää parhaiten paikkansa silloin, kun hapon ja sen vastinemäksen konsentraatioiden suhde on välillä 0,10–10 eli kun pH = p"K"±1. Tätä väliä kutsutaan hapon puskurialueeksi.


title: Hendersonin–Hasselbalchin yhtälö

text: Hendersonin–Hasselbalchin yhtälö voidaan johtaa happovakion yhtälöstä seuraavasti:


title: Hendersonin–Hasselbalchin yhtälö

text: Ottamalla logaritmi saadaan:


title: Hendersonin–Hasselbalchin yhtälö

text: Edelleen erottamalla logaritmista log[H] saadaan:


title: Hendersonin–Hasselbalchin yhtälö

text: Koska logK = -p"K" ja formula_5 = -pH:


title: Hendersonin–Hasselbalchin yhtälö

text: Siirtämällä pH ja p"K" saadaan:


title: Parsman IV

text: Parsman IV (, nimi joskus latinisoitu muotoon "Pharasmanes"), oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 406–409.


title: Parsman IV

text: Keskiaikaisten georgialaisten kronikoiden mukaan hän oli kuningas Varaz-Bakur II:n ja anonyymin georgialaisen prinsessan poika. Häntä luonnehditaan hurskaaksi monarkiksi ja erinomaiseksi soturiksi, jonka kerrotaan kapinoineen Persian hegemoniaa vastaan ja lopettaneen veron maksamisen šaahille. Hänen ansiokseen lasketaan myös Bolnisin rakentaminen.


title: Parsman IV

text: Jotkut tutkijat ovat identifioineet Parsmanin olevan syyriankielisen teoksen "Vita Petri Iberi" Pharasmanes, joka oli Pietari Iberialaisen isänäidin Osdukhtian veli. Pietari Iberialainen oli tunnettu georgialainen teologi ja yksi Khalkedonin vastaisen liikkeen johtajista Itä-Rooman valtakunnassa. Pharasmanesilla oli johtava asema Rooman hovissa ja "magister militumin" virka keisari Arcadiuksen alaisuudessa, kunnes häntä syytettiin aviorikoksesta keisarinna Eudoxian kanssa. Hän pakeni takaisin Iberiaan, jossa hänestä tuli kuningas ja jossa hän rohkaisi valkoisia hunneja hyökkäämään Rooman rajoille.


title: Kasvukipuja

text: Kasvukipuja viittaa seuraaviin teoksiin:


title: Mirdat IV

text: Mirdat IV (, nimi latinisoitu muotoon "Mithridates") oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 409–411.


title: Mirdat IV

text: Hän oli kuningas Trdatin tyttären ja kuningas Varaz-Bakur II:n poika. Georgialaiset kronikat kritisoivat häntä hurskaudettomuudesta ja uskonnollisten rakennusten hoidon laiminlyönnistä, ja sanovat hänen vastustaneen alueen kumpaakin suurvaltaa, Rooman valtakuntaa ja sassanidien Persiaa. Jouduttuaan sassanidien armeijan kukistamaksi hänet vangittiin ja karkotettiin Persiaan, jossa hän kuoli.


title: Posiva

text: Posiva Oy on ydinjätehuollon asiantuntijayhtiö. Se on vuonna 1995 perustettu asiantuntijaorganisaatio, joka vastaa omistajiensa käytetyn ydinpolttoaineen loppusijoituksesta, loppusijoitukseen liittyvistä tutkimuksista ja muista toimialaansa kuuluvista asiantuntijatehtävistä. Yhtiö on rakentanut Olkiluotoon Eurajoelle Onkalon, joka on tutkimustila ydinjätteen loppusijoittamista varten.


title: Posiva

text: Posivalla työskentelee noin 100 henkilöä. Yhtiön toimipaikka on Eurajoella, Satakunnassa. Posivalaiset työskentelevät kolmessa eri toimipisteessä: keskuskonttori ja Onkalo-projektitoimisto sijaitsevat Olkiluodon saarella sekä Vuojoen kartano Eurajoen keskustan läheisyydessä. Yhtiön liikevaihto vuonna 2013 oli 63,2 miljoonaa euroa.


title: Posiva

text: Posivan omistavat Teollisuuden Voima Oyj (60 %) ja Fortum Power & Heat Oy (40 %), jotka myös vastaavat Posivan kustannuksista.


title: Posiva

text: Posiva huolehtii omistajiensa käytetyn ydinpolttoaineen loppusijoitustutkimuksista, loppusijoituslaitoksen rakentamisesta ja käytöstä sekä laitoksen sulkemisesta käytön jälkeen. Lisäksi Posiva tarjoaa ydinjätehuollon asiantuntijapalveluja.


title: Posiva

text: Posiva tekee yhteistyötä lukuisien suomalaisten ja ulkomaisten eri alojen asiantuntijaorganisaatioiden kanssa ja tilaa ydinjätehuoltoon liittyviä tutkimuksia yliopistoilta, tutkimuslaitoksilta ja konsulttiyrityksiltä.


title: Pink Anderson

text: Pinkney ”Pink” Anderson (12. helmikuuta 1900 Laurens, Etelä-Carolina – 12. lokakuuta 1974 Spartanburg, Etelä-Carolina) oli Piedmont blues -koulukunnan blueslaulaja ja kitaristi.


title: Pink Anderson

text: Vartuttuaan Spartanburgissa Anderson lyöttäytyi yhteen Indian Remedy Companyn Dr. W. R. Kerrin kanssa vuonna 1914. Hän viihdytti katsojia samalla kun Kerr yritti myydä näille keitostaan, jolla väitettiin olevan lääkinnällisiä vaikutuksia. Vuonna 1916 Anderson tapasi Spartanburgissa sokean laulajan ja kitaransoittajan Simeon ”Simmie” Dooleyn, joka opetti hänelle bluesia. Silloin kun Anderson ei kiertänyt Kerrin kanssa, hän ja Dooley soittivat ja esiintyivät pienissä juhlissa ja kokoontumisissa Spartanburgissa ja lähipaikkakunnilla. He myös matkustivat Atlantaan ja levyttivät muutaman kappaleen Columbialle huhtikuussa 1928. Columbia olisi halunnut Andersonilta lisää musiikkia, mutta ilman Dooleyta. Lojaalisuudesta opettajaansa kohtaan Anderson ei suostunut tähän.


title: Pink Anderson

text: Kun Dr. Kerr jäi eläkkeelle vuonna 1945 Anderson asusteli Spartanburgissa ja piti musiikilliset kykynsä terässä pienen kitaran ja huuliharpun avulla. Hän myös esiintyi ”Big Chief Thundercould's Shown” mukana. Anderson eläköityi vuonna 1957 terveysongelmien vuoksi.


title: Pink Anderson

text:
Toukokuussa 1950 Anderson esiintyi Charlottevillessä Virginia State Fair -messuilla, joilla Paul Clayton äänitti hänen musiikkiaan. Nämä äänitteet ilmestyivät vuonna 1961 albumilla "Rev. Gary Davis and Pink Anderson:"
"American Street Songs", jonka B-puolella oli Reverend Gary Davisin vuonna 1956 äänitettyjä kappaleita. Anderson tapasi vuonna 1954 Charles ”Baby” Taten ja muodosti yhtyeen yhdessä huuliharpisti Keg Shorty Bellin ja pesulautaa soittaneen Charley ”Chilly Willy” Williamsin kanssa. Vuonna 1961 sekä Andersonin vaimo, että Simmie Dooley kuolivat. Näihin aikoihin Anderson soitteli satunnaisesti yhdessä Baby Taten kanssa Spartanburgissa, kun Sam Charters löysi ja äänitti hänen soittoaan. Vuosina 1961–1963 Andersonilta ilmestyi kaikkiaan neljä albumia. Levytykset johtivat parempipalkkioisiin keikkoihin, kunnes sydäninfarkti vuonna 1964 pakotti Andersonin lopettamaan.


title: Pink Anderson

text: Andersonin poika Alvin ”Little Pink” Anderson (s. 1954) on myös bluesmuusikko.


title: Pink Anderson

text: Syd Barrett keksi englantilaiselle progeyhtyeelle Pink Floydille sen nimen luettuaan Blind Boy Fullerin vuoden 1962 albumin kansitekstejä. Niissä luki Paul Oliverin kirjoittamana: ""Curley Weaver and Fred McMullen, (...) Pink Anderson or Floyd Council - these were a few amongst the many blues singers that were to be heard in the rolling hills of the Piedmont, or meandering with the streams through the wooded valleys."" eli nimi syntyi kahden bluesmiehen (Pink Anderson ja Floyd Council) nimien yhdistelmästä.


title: Pink Anderson

text:
(Carolina Street Ballads: "John Henry"
- "Everyday In The Week"
- "The Ship Titanic"
- "Greasy Greens"
- "Wreck Of The Old 97"
- "I've Got Mine"
- "He's In The Jailhouse Now")
- Pink Anderson (äänitetty 29. toukokuuta 1950, Paul Clayton)


title: Pink Anderson

text:
("My Baby Left Me This Morning"
- "Baby, Please Don't Go"
- "Mama Where Did You Stay Last Night"
- "Big House Blues"
- "Meet Me In The Bottom"
- "Weeping Willow Blues"
- "Baby I'm Going Away"
- "Thousand Woman Blues"
- "I Had My Fun"
- "Every Day In The Week"
- "Try Some Of That")


title: Pink Anderson

text:
("You Don't Know My Mind"
- "That's No Way To Do"
- "Weeping Willow Blues"
- "Meet Me in The Bottom"
- "I Got a Woman 'Cross Town"
- "Greasy Greens"
- "Boweevil"
- "Chicken"
- "He's In The Jailhouse Now"
- "The Titanic"
- "The Boys Of Your Uncle Sam"
- "Baby Tate"
- "See What You Done Done")


title: Pink Anderson

text:
("I Got Mine"
- "Greasy Greens"
- "I Got A Woman 'Way Cross Town"
- "Travelin' Man"
- "Ain't Nobody Home But Me"
- "That's No Way To Do"
- "In The Jailhouse Now"
- "South Forest Boogie"
- "Chicken"
- "I'm Going To Walk Through the Streets Of...")